Ibu, Ada 9 Kebaikan Kolostrum Anda Perlu Tahu, Semuanya Membantu Si Manja!

Tahukah ibu ayah tentang khasiat susu kolostrum? Teruskan bacaan bagi mengetahui khasiat kolostrum untuk bayi dan bagaimana anda boleh membekalkannya pada si manja. Namun sebelum itu, apa kata anda selami dahulu apakah maksud susu kolostrum ini.

Apakah itu susu kolostrum?

Bagi anda yang pertama kali mendengar istilah susu kolostrum, ia adalah susu ibu yang terawal dihasilkan bermula pada pertengahan kehamilan, iaitu antara minggu ke-12 hingga ke-18 dan beberapa hari pertama selepas bayi dilahirkan
1
.

Tekstur susu kolostrum selalunya pekat, melekit dan berwarna kuning, jernih, mahupun putih
1
 .
Walau bagaimanapun, terdapat juga susu kolostrum yang memiliki warna lain berbanding apa yang dinyatakan di atas.

Kebaikan kolostrum untuk bayi

Berdasarkan tinjauan jurnal, antara khasiat susu kolostrum adalah ia mengandungi pelbagai jenis nutrien, termasuklah antibodi yang menyokong sistem imun badan bayi dalam minggu pertama kehidupan mereka
2
 .

Bahkan, susu kolostrum juga mengandungi protein yang sangat tinggi nilainya kerana ia memenuhi keperluan nutrisi pemakanan bayi seperti daya ketahanan tubuh, gula, dan juga lemak
1
.

Satu perkara menarik mengenai kolostrum adalah, walaupun protein ini banyak dihasilkan pada susu awal ibu, tetapi ia juga boleh ditemui dalam susu matang. Jadi tidak sia-sialah ibu yang melakukan penyusuan eksklusif buat bayi!

Nutrien yang terkandung dalam kolostrum

Setelah mengetahui tentang apa itu susu kolostrum, pasti persoalan seterusnya yang bermain di minda ibu ayah adalah nutrien yang terkandung di dalam susu ini, bukan?

Seperti yang dijelaskan di atas, kolostrum meningkatkan imuniti bayi terhadap kuman yang ada di persekitarannya. Ia melindungi dan melapisi saluran usus untuk menghalang kuman dan bakteria agar ia tidak diserap sistem tubuh si manja
1
.

Kolostrum kaya makronutrien, vitamin dan mineral. Kebanyakan khasiat susu kolostrum ini berkaitan dengan sebatian yang terdapat dalam susu kolostrum itu sendiri, seperti:

Laktoferin
: Protein yang terlibat dalam tindak balas imun tubuh terhadap jangkitan, termasuklah jangkitan bakteria dan virus. Laktoferin membantu menyokong kesihatan pencernaan bayi
3
. Dianggarkan, kolostrum mengandungi 7 kali ganda laktoferin berbanding susu matang
4

Faktor pertumbuhan:
 Terdapat hormon yang berfungsi merangsang tumbesaran tubuh si manja di dalam susu kolostrum. Hormon ini juga berperanan membantu memperbaiki sel tubuh yang rosak
2
.

Antibodi:
 Antibodi adalah protein, turut dikenali sebagai imunoglobulin. Ia digunakan sistem imun badan untuk melawan bakteria dan virus. Antibodi juga dapat mencegah jangkitan pada imuniti pasif
2
.

Berita baik buat ibu ayah, nutrien kolostrum ini boleh juga diambil pada fasa lain kehidupan anak, contohnya apabila si manja sudah menyusu botol. Ia boleh dibekalkan pada si manja dalam bentuk suplemen tambahan.

Oleh sebab itulah, sekiranya penyusuan susu badan tidak dapat dilakukan, ataupun anak anda sudah tidak lagi menyusu badan, penting untuk ibu ayah memilih dan memberi susu formula terbaik yang mengandungi laktoferin agar mereka kekal memperoleh khasiat susu kolostrum.

9 khasiat susu kolostrum

Sudah tentu, ibu ayah ingin mengetahui dengan lebih lanjut kebaikan yang ditawarkan kolostrum. Berikut dikongsikan 9 cara kolostrum membantu perkembangan bayi:

1. Menguatkan daya tahan tubuh

Kolostrum membantu mengimunisasikan bayi daripada kuman berbahaya dengan melapisi usus dan membantu melindungi sistem kekebalannya daripada kuman dan bakteria
1
. Lapisan ‘dinding’ ini dapat mempersiapkan bayi untuk kehidupan yang lebih sihat.

2. Mencegah keradangan

Ia juga bertindak membunuh mikroorganisma berbahaya dan memberi perlindungan buat tubuh si manja daripada keradangan
1
.

Keradangan boleh berlaku apabila sistem imun tubuh bertindak balas terhadap kecederaan, jangkitan kuman atau bendasing. Tindak balas tersebut boleh mengakibatkan bengkak, radang, panas, dan rasa sakit di kawasan terlibat
6
.

3. Laksatif semula jadi

Kolostrum adalah laksatif semula jadi kerana ia membantu membersihkan sistem saluran pencernaan bayi daripada mekonium, najis pertama yang dihasilkan si manja ketika di dalam rahim.

Lebih cepat pembersihan dan penyingkiran mekonium dapat dilakukan, lebih rendah risiko penyakit kuning bayi
1
.

4. Mencegah gula dalam darah yang rendah

Bagi bayi yang dilahirkan cukup bulan, kolostrum membantu mencegah tahap gula dalam darah yang rendah
7
, yang juga dikenali sebagai hipoglikemia.

5.

Nutrisi tambahan

Kolostrum sangat berguna untuk bayi pramatang kerana ia menawarkan nutrisi tambahan yang diperlukan mereka
1
.

6. Menggalakkan penyusuan susu ibu

Bayi yang mendapat khasiat susu kolostrum sejurus selepas lahir lebih cenderung untuk diberi penyusuan eksklusif. Ia juga mendorong ibu untuk menghasilkan lebih banyak bekalan susu.

Malah, penyelidikan sendiri membuktikan sentuhan awal kulit-ke-kulit antara ibu dan bayi pramatang serta pendedahan kepada kolostrum akan menggalakkan penyusuan susu badan
8

.

7. Membantu proses tumbesaran

Jika bayi memiliki berat badan rendah selepas lahir, pemberian kolostrum sama ada dari susu ibu ataupun susu formula terbaik yang diperkaya dengan laktoferin akan membantu menyokong meningkatkan berat badan dengan lebih sihat
9
.

8. Menghasilkan bakteria bermanfaat

Susu kolostrum juga membentuk bakteria bermanfaat dalam saluran pencernaan bayi
10
.
Hasil kajian mendapati bakteria yang terdapat dalam mikrobioma membantu melawan jangkitan di dalam tubuh si manja.

9. Mencegah dan merawat masalah pencernaan

Sebatian yang terkandung dalam kolostrum, terutamanya laktoferin dan antibodi, memainkan peranan dalam mencegah masalah pencernaan yang berkaitan dengan jangkitan bakteria mahupun virus seperti cirit-birit
11
.
 Ia juga baik dalam mencegah sembelit.

Berapa jumlah kolostrum yang diperlukan bayi?

Anda risau sekiranya jumlah kolostrum yang dihasilkan susu badan anda tidak dapat memenuhi keperluan bayi? Usah bimbang! Kebanyakan ibu baharu boleh menghasilkan kolostrum antara 10 hingga 100 mililiter (ml) setiap hari. Namun, jumlah paling biasa adalah sekitar 30 ml atau kira-kira 1 auns sehari. Ia sebenarnya hampir sama dengan jumlah yang diperlukan bayi anda
12
.

Pun begitu, andainya masih terbit rasa risau di hati anda berkaitan jumlah kolostrum yang akan dihasilkan, ada cara untuk mengatasinya. Buat si manja yang menyusu botol, ada cara untuk memilih susu formula terbaik untuk bayi yang boleh anda cuba.

Kehebatan laktoferin dalam susu formula disokong beberapa kajian

Jika anda memberi bayi penyusuan melalui botol, cubalah susu formula yang mengandungi laktoferin. Kajian yang dilakukan terhadap bayi baru lahir dengan kurang berat badan mendapati, susu formula yang diperkaya dengan laktoferin (sama ada dengan atau tanpa probiotik) berupaya mengurangkan risiko bakteria atau kulat
“delayed-onset septicaemia”

13
.

Beberapa kajian lain juga turut menyokong kebaikan laktoferin dalam susu formula. Kajian di China melaporkan penurunan masalah berkaitan pernafasan dan cirit-birit, masing-masing sebanyak 32% dan 35% pada bayi yang diberi susu formula yang mengandungi laktoferin
14
.

Manakala, penyelidikan berskala kecil di Amerika Syarikat pula menunjukkan pengurangan lebih 70% masalah berkaitan jangkitan saluran pernafasan
14
.
Kajian klinikal sendiri menunjukkan protein ini berupaya menyokong kesihatan imun anak anda
15
.

Di samping, laktoferin juga memainkan peranan dalam melawan jangkitan bakteria dengan mencegah pembiakan bakteria dan kulat daripada merebak
16
.

Fungsi laktoferin tidak terhenti setakat itu sahaja, ia juga menjalankan fungsi antibakteria, manakala mekanisme pengikat zat besinya berupaya menghancurkan bakteria
17
.

Buatlah pilihan dengan bijak

Kini, ibu ayah sudah memahami mengenai kepentingan susu kolostrum buat si manja. Keputusan di tangan anda untuk terus membekalkan nutrisi penting ini demi kebaikan anak. Terdapat susu formula yang diperkaya dengan laktoferin di pasaran. Apa yang penting, ibu ayah perlu semak dahulu label kandungan susu formula tersebut.

Semoga perkongsian artikel ini memberikan manfaat kepada anda.


Ini Manfaatnya Jika Ibu Guna Kedua-dua Payudara Masa Susukan Anak!

Apakah kepentingan untuk ibu
menyusukan bayi
 daripada
kedua-dua belah payudara
? Ikuti penjelasan ini untuk mengetahui cara penyusuan susu ibu yang betul.

Untuk mendapatkan lebih banyak info tentang Keibubapaan, sila dapatkannya
di sini.

Cara penyusuan susu ibu: Ini saranan pakar

Dalam tempoh beberapa minggu pertama
selepas bayi dilahirkan
, sebaiknya mereka disusukan daripada kedua-dua belah payudara pada setiap sesi penyusuan.

Selain membantu merangsang
pengeluaran susu ibu
 bagi mengukuhkan bekalan susu badan, ia juga dapat mengelakkan beberapa masalah biasa penyusuan seperti
pembengkakan payudara,
 saluran susu tersumbat dan mastitis.

Selepas 4-6 minggu, apabila bekalan susu sudah seimbang dan
berat badan bayi
 bertambah baik, anda boleh memilih kaedah penyusuan bersesuaian dengan diri dan si manja.

Cara penyusuan susu ibu: Ikut keselesaan

Umumnya, keputusan untuk memberikan satu atau kedua-dua belah payudara pada setiap penyusuan adalah bergantung kepada keselesaan.

Paling penting si manja mendapat susu yang mencukupi dan membesar pada kadar sihat serta konsisten.

Baca juga:

Hanya sebelah payudara pada sesi penyusuan

Sebaik sahaja mempunyai bekalan susu mencukupi dan bayi membesar dengan baik, mungkin lebih mudah untuk menyusu menggunakan sebelah payudara pada setiap penyusuan.

Jika bekalan susu terlalu banyak, penyusuan sebelah payudara dapat membantu mengurangkan bekalan susu pada payudara bertentangan.

Kaedah ini juga boleh mengurangkan masalah
kembung perut bayi
, meragam dan gejala kolik.

Ada kalanya mungkin anda tiada pilihan seperti
payudara sebelah lagi perlu direhatkan untuk sembuh
, hanya sebelah payudara yang menghasilkan susu atau bayi lebih gemar menyusu pada sebelah payudara sahaja.

Menukar payudara

Menukar payudara pada sesi penyusuan turut mempunyai kebaikan tersendiri.

Selain membantu memperbanyakkan bekalan susu, teknik menukar payudara membolehkan bayi yang mengantuk untuk menyusu lebih lama, memberikan lebih banyak susu
untuk si manja menambah berat
 dan juga membantu mengekalkan payudara anda agar lebih seimbang.

Bagi anda yang tidak pasti cara untuk menukar payudara semasa menyusu, jangan bimbang, Hello Doktor akan membantu.

Cara penyusuan susu ibu: Teknik
switch nursing

Dikenali sebagai
switch nursing
 – teknik ini melibatkan penukaran payudara beberapa kali secara berselang-seli
semasa penyusuan.

Dalam teknik ini, bayi akan menyusu selama beberapa minit pada 1 payudara sebelum beralih ke payudara sebelah untuk beberapa minit dan terus mengulang tindakan yang sama sehingga si manja kenyang.

Teknik ini bagaimanapun tidak sesuai bagi:

Bayi pramatang

Bayi dengan masalah kesihatan

Bayi dengan kesukaran menghisap

Masa sesuai aplikasi teknik
switch nursing

Sekiranya
bayi melekap (latching)
 dan menyusu dengan baik, anda tidak perlu menghentikannya untuk menukar payudara.

Anda boleh membiarkan si manja menghabiskan penyusuan pada satu payudara dan kemudian menawarkan payudara sebelah setelah mereka selesai.

Pun begitu, teknik menukar payudara beberapa kali semasa penyusuan ini mungkin berkesan jika:

Si manja tertidur sambil menyusu

Cara penyusuan susu ibu ini dapat memastikan bayi kekal mengantuk dan menghisap lebih lama.

Setiap kali penyusuan bayi semakin perlahan, terhenti dan
mula tertidur
, cuba bangunkan dia sekejap dan ubah ke payudara sebelah.

Peningkatan berat si kecil perlahan

Jika bayi tidak mendapat jumlah berat jangkaan, teknik menukar payudara boleh membantu meningkatkan jumlah susu ibu yang diperolehi pada setiap sesi penyusuan.

Teknik ini akan menggalakkan bayi menghisap susu untuk tempoh lebih lama sambil
merangsang
pengeluaran susu ibu
.

Bekalan susu ibu kurang

Sekiranya anda mempunyai bekalan susu badan rendah, teknik penyusuan susu ibu dengan menukar payudara dapat membantu meningkatkannya.

Cara penyusuan susu ibu: Kekurangan teknik
switch nursing

Antara isu yang mungkin timbul daripada teknik menukar payudara semasa penyusuan ini adalah bayi mungkin tidak menyusu untuk tempoh yang cukup bagi
mendapatkan susu akhir
(
hindmilk
).

Susu akhir ini adalah bahagian susu yang tinggi kandungan lemak dan berkalori yang bercampur dengan susu ibu selepas beberapa minit penyusuan.

Bayi yang menyusu selama beberapa minit pada setiap payudara mungkin hanya mendapat susu awal (
foremilk
) sahaja.

Jadi walaupun si manja mendapat lebih banyak susu melalui teknik menukar payudara ini, namun bayi mungkin tidak mendapat lemak dan kalori yang diperlukan.

Bantuan doktor

Cara penyusuan susu ibu melalui teknik
switch nursing
ini sesuai digunakan pada beberapa hari pertama penyusuan atau sehingga si manja mengalami peningkatan tumbesaran.

Apabila bekalan susu sudah meningkat, bayi lebih berwaspada dan penyusuan berjalan lancar, anda tidak perlu menukar payudara lebih daripada sekali pada sesi menyusu si manja.

Anda sepatutnya sudah boleh menyusukan anak pada sebelah payudara sehingga kosong sebelum beralih ke payudara lain untuk baki penyusuan.

Sekiranya anda
mempunyai kebimbangan
 si manja mungkin tidak mendapat susu yang mencukupi, terlalu mengantuk semasa penyusuan atau mengalami kesukaran untuk menghisap, berjumpalah dengan doktor.

Doktor boleh memeriksa dan memberikan jalan penyelesaian terbaik untuk si kecil.


Isteri Dambakan Belaian? Ini 4 Cara Baru Menggoda Suami Untuk Ke Ranjang!

Penat sudah
menunggu encik suami mengajak untuk ke kamar tidur
, namun segala usaha masih tidak menjadi. Mungkin para isteri kena ubah taktik dalam cara menggoda suami untuk ke ranjang?

Kadangkala, ia bukan hanya disebabkan oleh penampilan semata meskipun ini juga amat penting. Jangan pula hairan si dia tidak ‘
turn on
‘
 kalau anda yang setiap masa pakai baju kelawar
!

Untuk mendapatkan lebih banyak informasi tentang
Kesihatan Seksual
, sila dapatkannya
di sini
.

Kenapa encik suami susah untuk
turn on
?

Untuk pengetahuan para isteri di luar sana, ada banyak sebab
kenapa suami anda menolak ajakan ke ranjang
. Pertama, sudah tentu kerana penampilan anda tatkala berada di dalam rumah.

Sudah lumrah lelaki, mereka pasti mahukan suri rumah kesayangan sentiasa tampak cantik, seksi dan wangi. Apatah lagi jika anda punya keinginan untuk berasmaradana dengan encik suami.

Dalam pada itu, antara punca lain lelaki itu susah
turn on
adalah kesibukan dan kepenatan seusai seharian mencari rezeki untuk keluarga. Mungkin di dalam fikiran mereka,
 rehat dan tidur itu lebih penting
 apabila pulang sahaja ke rumah.

Punca yang jauh lebih berbahaya adalah jika suami anda menyorokkan kenyataan di mana mereka mengalami masalah prestasi seksual.
 Isu seperti ereksi tidak kuat serta ejakulasi pramatang
 juga bakal buat lelaki hilang keinginan untuk bermesra.

Baca lagi artikel berkaitan:

Prestasi Pasangan Di Ranjang Hambar & Bosan? Ini Cara Nak Beritahu Agar Si Dia Tak Terasa Hati

Masalah Penurunan Kadar Libido, Apa Yang Kita Semua Perlu Tahu Tentangnya?

Namun, jangan cepat menggelabah atau mengalah. Ini dia cara menggoda suami untuk ke ranjang!

Cara menggoda suami untuk ke ranjang!

Sebenarnya, tidaklah begitu sukar untuk isteri menggoda suami dan mengajak mereka ke ranjang kerana nafsu syahwat itu adalah
 sesuatu yang agak mudah dirangsang
 jika betul caranya.

Ada beberapa trik serta tip yang anda mungkin mahu cuba untuk membuat mereka lebih ‘jinak’:

Cara menggoda suami untuk ke ranjang #1.
Dirty talk

Pertama, isteri boleh berbicara dengan suami secara nakal dan mungkin sedikit kotor
sama ada di dalam telefon, mesej
atau berhadapan. Ini akan buat mereka ‘cair’ serta mudah menurut.

Tidak perlu tunggu sampai mereka pulang ke rumah, ia juga boleh dilakukan ketika mereka masih di pejabat atau dalam perjalanan balik kerana
 unsur kejutan itu penting dalam hubungan
.

Lagipun, untuk apa rasa malu dengan pasangan anda sendiri? Kuncinya terletak di tangan kalian.

#2. Adegan seks
foreplay & cosplay

Cara goda suami di katil atau sebelum mereka tiba ke tempat keramat itu juga sangat penting. Apa kata kalau anda cuba merealisasikan adegan yang sudah lama diimpikan masing-masing?

Dengan adegan ringan-ringan hangat yang meliputi sentuhan, pelukan dan ciuman, ia sudah tentu akan tambah panas apabila seks disertakan ‘permainan’ dari segi watak dan jalan cerita!

Sesungguhnya,
setiap individu itu punya fantasi seks masing-masing
. Tanyakan pada encik suami tentang apa yang mereka suka anda pakai, cakap atau buat ketika aktiviti seksual berlangsung dan
cuba untuk memenuhi setiap angan-angan si dia
.

#3. Berkomunikasi tapi bukan dengan perkataan?

Ya,
komunikasi itu benar kunci perhubungan yang berjaya
 dan ini adalah kata azimat paling tepat.

Mungkin jika suami anda masih tidak tergoda dengan perkataan, isteri boleh cuba berkomunikasi dengan cara lain yakni melalui lirikan mata, sentuhan tangan atau ‘
hint
‘ yang berkesan?

Sebagai contoh, anda mungkin boleh meninggalkan kondom, alat seks atau pakaian dalam seksi di atas meja? Sekilas pandang sahaja, isteri akan dapat menggoda dan memancing suami!

#4. Bertindak seperti singa yang lapar!

Siapa kata lelaki itu mesti mengambil langkah pertama untuk mengajak anda bersenggama?
 Anda juga boleh bertindak terlebih dahulu
 dengan menerjah atau menerkam mereka ibarat singa lapar!

Ini adalah antara cara menggoda suami untuk ke ranjang paling efektif kerana
 ia bakal membuat mereka terkejut
 terutama jika kelakuan anda selama ini penuh sopan, santun dan lembut.

Sesekali,
tonjolkan sisi diri anda yang berbeza
. Tunjukkan pada mereka bahawa anda juga mampu menggoda sekali gus mengawal log aktiviti seksual yang sudah tentu mengghairahkan.

Jangan pula seks itu hambar dan hampa!

Selepas berjaya dengan cara menggoda suami untuk ke ranjang, jangan pula anda mensia-siakan usaha tersebut. Sebarang kehambaran dan kehampaan itu tidak boleh diterima sama sekali.

Disebabkan itu, anda turut perlu tahu cara goda suami di katil. Layanlah mereka seperti seorang raja seperti mana mereka melayan anda seperti seorang permaisuri di dalam rumah tangga.


Jadual Kerja Terlalu Padat Punca Individu Ambil Makanan Ringan, Ini Kata Kajian

Kerja dan stres adalah dua perkara yang tidak dapat dipisahkan. Tekanan yang anda akan hadapi sudah pasti lebih teruk lagi jika bos di
tempat kerja
 anda adalah seorang yang sangat
strict
 sampai semua benda kena betul-betul ikut
dateline
yang ditetapkan. Disebabkan itu, segala rutin hidup anda akan terganggu, termasuklah diet pemakanan anda. Dengar kata, jadual kerja yang padat adalah punca individu kerap ambil makanan ringan. Betul ke ni?

Kerja & stres

Sebelum mengupas lebih lanjut mengenai perkaitan jadual kerja yang padat dengan pengambilan makanan ringan, mari kita mengenali dengan lebih dalam mengenai stres dalam sesuatu pekerjaan terlebih dahulu.

Menurut data yang dikeluarkan oleh National Institute of Occupational Safety and Health (NIOSH), kira-kira satu pertiga daripada pekerja di Amerika Syarikat mengalami tekanan yang melampau di tempat kerja masing-masing!

Beberapa kajian lain di Eropah juga menunjukkan angka yang hampir sama iaitu di antara 20 hingga 30 peratus pekerja di negara masing-masing
stres
 dengan pekerjaan mereka. Angka yang sangat membimbangkan, bukan?

Bukan sahaja di luar negara, Malaysia turut tidak terkecuali dari fenomena ini. Menurut Datuk Azih Muda, Presiden Kongres Kesatuan Pekerja-pekerja Dalam Perkhidmatan Awam (Cuepacs), kira-kira 20,000 penjawat awam didapati bersara setahun awal gara-gara tidak tahan dengan
tekanan di tempat kerja
. Angka ini hampir kepada jumlah mereka yang bersara wajib iaitu antara 30,000 sehingga 35,000 orang setahun.

Ternyata, kerja dan stres adalah dua perkara yang tidak dapat dipisahkan selain roti dan mentega.

Pencetus golongan pekerja ambil makanan ringan

Kerja akan jadi punca stres. Stres pula akan jadi punca golongan pekerja ambil makanan ringan. Sejauh manakah kebenaran hipotesis ini? Ya, ia mungkin ada benarnya.

Menurut sebuah kajian yang dijalankan oleh saintis dari Indian Institute of Management, Udaipur, India, stres ketika mengejar
deadlines
atau tarikh akhir dalam sesuatu pekerjaan boleh mendorong individu mengambil makanan ringan seperti kek, kerepek,
coklat
 dan gula-gula.

Menurut mereka lagi yang pakar dalam bidang psikologi, perkara ini terjadi ekoran individu berasa stres dan
kepenatan
 dalam usaha mereka mengejar tarikh akhir sesuatu pekerjaan. Disebabkan itu, mereka akan mencari makanan untuk dijadikan sumber tenaga.

Kajian ini dilakukan dengan pemerhatian terhadap tingkah laku peserta semasa diberi tugasan untuk menyelesaikan satu teka silang kata dalam satu tempoh masa yang ditetapkan. Didapati, 8 daripada 10 peserta kajian mula menunjukkan minat mereka terhadap makanan ringan seperti kek, kerepek, coklat dan gula-gula yang disediakan di situ semasa berusaha menghabiskan tugasan itu sebelum tiba
dateline
.

“Individu yang sedang mengejar tarikh akhir sesuatu pekerjaan akan berasa mereka telah kehilangan banyak masa berharga dalam hidup mereka sekali gus mula mengabaikan sosialiasi terhadap masyarakat di sekeliling dan hanya tertumpu kepada kelaparan yang mereka rasai”, kata Dr Ankur Kapoor, salah seorang dari pengkaji.

Menurutnya lagi, perasaan inilah yang akan menjadi punca mereka mula mencari makanan yang cepat dan mudah didapati. Jadi, makanan ringan adalah penyelesaiannya.

Makanan ringan dan risikonya

Tidak dinafikan, golongan pekerja memang gemar mengambil makanan ringan ekoran stres dan tidak cukup masa untuk
waktu makan
. Ya, sesekali mengambilnya memang tiada masalah. Namun, apakah akan terjadi sekiranya anda terlebih mengambilnya? Adakah ia akan mendatangkan masalah kepada anda?

Sebelum itu, kita perlu tahu terlebih dahulu definisi sebenar makanan ringan. Menurut  Encyclopedia of Junk Food and Fast Food, Andre F. Smith, makanan ringan adalah produk makanan komersial yang mempunyai sedikit sahaja atau tidak langsung mempunyai nutrisi. Pendek kata, ia adalah makanan yang agak sia-sia.

Dalam pada itu, ia mengandungi kalori, garam, lemak dan berbagai lagi unsur yang tidak sihat terhadap tubuh badan kita. Untuk pengetahuan anda, makanan segera seperti burger, sosej dan kentang goreng juga boleh dikategorikan dalam makanan ringan. Cuma, perbezaannya adalah makanan segera lebih mengenyangkan jika dimakan.

Berikut merupakan beberapa contoh makanan ringan:

Kek

Kerepek

Coklat

Gula-gula

Donat

Ais krim

Bertih jagung

Pelbagai jenis snek

Cuba anda perhatikan contoh-contoh makanan yang terdapat di atas ini. Dengan sekali imbas sahaja, anda sudah tentu boleh tahu bahawa ia adalah kategori makanan yang kurang menyihatkan, bukan?

Berikut pula adalah beberapa risiko pengambilan makanan ringan:

#1. Melemahkan ingatan

Menurut sebuah kajian yang diterbitkan dalam American Journal of Clinical Nutrition pada 2011, individu sihat yang mengambil kategori makanan ini selama 5 hari berturut-turut akan membuat ingatan mereka menjadi lemah. Ini ekoran daripada bahan toksik dalam makanan tersebut yang menyebabkan tindak balas kimia tertentu sekali gus mengakibatkan keradangan pada kawasan hipokampus otak – bahagian otak yang berkaitan dengan
memori
.

#2. Membuatkan individu sukar untuk belajar

Disebabkan ini, golongan ibu selalu menegah kita dari mengambilnya. Kebanyakan makanan kategori ini mempunyai gula dan lemak yang tinggi. Kedua-dua unsur ini mampu mengganggu aktiviti otak yang dikenali sebagai BDNF, yang membantu dalam proses pembelajaran individu. Selain itu, ia juga penuh kalori. Makan terlalu banyak kalori juga akan merencatkan keupayaan otak untuk belajar sesuatu yang baharu.

#3. Mengurangkan keupayaan mengawal selera makan

Pengambilan lemak trans yang terlalu banyak terdapat dalam makanan digoreng atau diproses a.k.a makanan ringan akan menyebabkan isyarat campuran dihantar ke otak lalu menyebabkannya sukar memproses apa yang anda telah atau sedang makan. Akibatnya, anda akan masih berasa lapar lalu menyebabkan anda makan lebih banyak. Akhirnya, anda mungkin akan mengalami
obesiti
.

#4. Menyebabkan kemurungan

Menurut sebuah kajian yang dijalankan oleh Universiti Montreal terhadap tikus, pengambilan kategori makanan ini akan menyebabkan simptom penarikan berlaku. Buat anda yang belum tahu, simptom penarikan ini akan mengakibatkan ketidakupayaan menghadapi tekanan jika ia terjadi kepada manusia. Jadi, ia akan membuat anda berasa tertekan lalu berisiko menghadapi kemurungan.

Jadi, anda masih mahu mengambil makanan ringan?

Konklusi

Kesimpulannya, makanan ringan adalah OK untuk dimakan, namun tidak selalu. Tidak kira anda sedang stres atau sedang mengejar tarikh akhir sesuatu pekerjaan, cuba elakkannya. Atau, anda mungkin akan mengalami risiko yang telah kami nyatakan di atas.

Hello Health Group
 tidak menyediakan nasihat perubatan, diagnosis, atau rawatan.


Amputasi

Definisi

Apa itu Amputasi?

Amputasi adalah pembedahan pembuangan yang digunakan untuk mengeluarkan semua atau sebahagian daripada lengan atau betis kaki, pergelangan kaki, pergelangan tangan, jari kaki, atau jari tangan. Rawatan ini hanya digunakan sebagai pilihan terakhir untuk merawat kecederaan, penyakit, jangkitan atau untuk menghilangkan tumor dari tulang dan otot.

Apakah kebarangkalian Amputasi?

Amputasi adalah sangat lazim. Ia lebih banyak berlaku pada lelaki lebih berbanding wanita. Ia boleh menjejaskan pesakit pada mana-mana lapisan umur, terutama pada orang berumur 70 tahun ke atas. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Amputasi?

Amputasi biasanya melibatkan sebahagian daripada lengan atau betis kaki, pergelangan kaki, pergelangan tangan, jari kaki, atau jari tangan. Amputasi boleh menyebabkan beberapa komplikasi seperti:

Komplikasi jantung, contohnya serangan jantung atau kegagalan jantung jika terdapat kesukaran pengepaman darah ke seluruh badan;

Gumpalan darah (trombosis vena);

Jangkitan di kawasan pembedahan; (jangkitan paru-paru);

Pembedahan lanjut diperlukan.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang suatu simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Amputasi?

Sebab bagi amputasi meliputi:

Kehilangan bekalan darah kepada anggota yang terjejas (iskemia kritikal), menyebabkan amputasi anggota bawah;

Trauma yang menyebabkan amputasi anggota atas;

Orang yang mempunyai diabetes jenis 1 atau jenis 2 kerana: paras glukosa darah tinggi dapat merosakkan saluran darah, menyebabkan pembatasan bekalan darah;

Aterosklerosis;

Kecederaan parah (dari kemalangan kenderaan atau pembakaran serius, contohnya);

Tumor kanser pada tulang atau otot anggota badan;

Jangkitan serius yang tidak menjadi lebih baik dengan antibiotik atau rawatan lain;

Penebalan tisu saraf, dipanggil neuroma;

Luka beku.

Faktor-faktor Risiko

Apakah yang meningkatkan risiko saya kepada Amputasi?

Terdapat banyak faktor risiko untuk amputasi seperti:

Diabetes

Penyakit jantung

Jangkitan lain;

Umur: mereka yang berumur lebih 70 tahun

Jantina: lelaki lebih tinggi risiko berbanding wanita

Sejarah amputasi sebelum ini: pemotongan di atas lutut adalah lebih tinggi risiko berbanding di bawah lutut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Amputasi didiagnosis?

Sebelum pemotongan dilakukan, ujian yang terperinci dilakukan untuk menentukan amputasi yang betul, termasuk:

Pengukuran tekanan darah di bahagian badan yang berlainan;

Pengukuran aliran darah dengan menggunakan bahan radiofarmaseutis Xenon 133;

Pengukuran tekanan oksigen di bawah kulit oleh oksigen;

Pengukuran peredaran mikro pada kulit dengan menggunakan laser Doppler;

Pengukuran peredaran mikro pada kulit dengan melakukan kajian pendarfluor kulit;

Pengukuran perfusi kulit dengan menggunakan alat pengukur tekanan dan pengesan fotoelektrik;

Pengukuran inframerah bagi suhu kulit.

Bagaimana pesakit Amputasi dirawat?

Kaedah rawatan selepas amputasi adalah seperti berikut:

Menggunakan ubat: analgesik atau antibiotik boleh digunakan jika diperlukan.

Terapi fizikal tidak lama selepas pembedahan anda, termasuk: regangan lembut, senaman khas, bantuan untuk baring dan bangun dari katil atau kerusi roda, teknik bagaimana menanggung berat badan anda, kaedah bagaimana untuk menukar pakaian anda.

Ikuti arahan yang diberikan kepada anda oleh pakar bedah anda: bagaimana untuk menjaga kawasan pembedahan, perubahan pakaian, mandi, tahap aktiviti, dan terapi fizikal.

Ambil ubat pelega kesakitan bagi rasa sakit, sebagaimana yang ditetapkan oleh pakar bedah anda.

Beritahu doktor anda jika ada yang berikut:

Demam dan / atau menggigil;

Kemerahan, bengkak, atau pendarahan atau saliran lain dari kawasan pemotongan;

Peningkatan kesakitan di sekitar tapak pemotongan;

Kebas dan / atau gelenyar pada bahagian lengan atau kaki yang tinggal.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Amputasi?

Gaya hidup dan kaedah pengubatan sampingan berikut berpotensi membantu anda menangani amputasi:

Mengekalkan diet yang sihat yang tidak melebihi keperluan kalori harian anda serta rendah lemak tepu dan kolesterol;

Berhenti merokok;

Bersenam ke arah mendapatkan atau mengekalkan berat badan yang ideal;

Mengekalkan program senaman yang kerap.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


7 Sebab Asmara Ketika Cuaca Sejuk Itu Bagus! Boleh Bantu Rawat Depresi?

Malaysia adalah antara negara yang beriklim khatulistiwa di mana tiada musim sejuk bersalji seperti di Benua Eropah.

Namun itu tidak bermakna negara kita tidak akan pernah mengalami cuaca sejuk kerana
musim hujan dan tengkujuh masih ada
.

Ketika musim sebegini, banyak perkara bermanfaat boleh dilakukan dan ini termasuklah seks!

Persoalannya, kenapa kami kata asmara di musim sejuk itu adalah bagus untuk kesihatan?

Seks & musim sejuk

Seks adalah antara perkara terpenting dalam kehidupan pasangan suami isteri
 kerana tanpanya maka hambarlah hubungan kalian.

Sebenarnya, ia tidak hanya terhad pada waktu malam dan di kamar tidur kerana seks boleh dilakukan pada bila-bila masa dan di mana-mana tempat.

Ketika musim sejuk melanda, mungkin ada dalam kalangan suami isteri yang akan lebih mendambakan seks! Kenapa?

Ini kerana cuaca sejuk akan memerlukan tubuh badan kita lebih banyak bergerak dan beraktiviti – seks meliputi kedua-duanya.

Malahan juga, projek asmara di musim sejuk juga sebenarnya adalah bagus untuk kesihatan, teruskan membaca untuk tahu.

Kenapa seks ketika cuaca sejuk itu bagus?

Jangan hanya berselubung di balik baju dan selimut yang tebal ketika musim sebegini kerana ia hanya akan merugikan anda dan pasangan.

Sebaliknya, cuba manfaatkan tempoh ini untuk beraksi bersama pasangan bagi mendapatkan manfaat-manfaat berikut:

#1. Membakar kalori dalam badan

Tahukah anda bahawa kurangnya pendedahan terhadap cahaya matahari akan menyebabkan pertambahan lemak dalam badan.

Ini bermakna, ada risiko anda bertambah berat badan ketika cuaca sejuk dan ini boleh dicegah semudah dengan melakukan seks.

Seperti mana yang ramai sudah tahu,
seks adalah aktiviti yang mampu untuk membakar kalori
 dalam badan sama seperti bersenam.

Disebabkan cuaca yang kurang sesuai untuk keluar bersenam, apa kata kalian bersenggama bersama pasangan sahaja di rumah?

#2. Mencipta suasana yang romantis

Tiada apa yang lebih indah melainkan bermesraan dan berpelukan bersama pasangan tercinta tatkala iklim sejuk sedang melanda.

Di samping itu,
kemesraan sebegini mampu membuat tubuh badan merembeskan hormon oksitoksin
 yang meningkatkan nafsu syahwat kalian.

Selain itu, hormon ini juga mampu mengurangkan stres yang dialami lantas mengeratkan lagi perhubungan anda dan pasangan.

Jadi, apa salahnya jika kalian teruskan kemesraan ini dengan berasmara untuk mencipta suasana rumah tangga yang romantis?

#3. Meningkatkan sistem imuniti tubuh badan

Ketika berlakunya perubahan suhu dan cuaca,
 tubuh badan kita cenderung untuk mudah jatuh sakit
 ekoran perlunya masa untuk adaptasi.

Dengan projek asmara di musim sejuk, tubuh badan mampu menghasilkan lebih banyak immunoglobin yang mampu melawan penyakit biasa.

Namun ini hanya sekadar petua atau mungkin plasebo semata dan sila rujuk kepada doktor jika kalian jatuh sakit ketika cuaca sejuk melanda.

Kenapa seks di musim sejuk bagus #4. Mengurangkan depresi

Di negara kita juga, ada individu yang mengalami kondisi
seasonal affective disorder
 (SAD), depresi ketika berlakunya perubahan cuaca.

Ia mungkin akan terjadi akibat penderita berasa tertekan hanya duduk di rumah ekoran cuaca yang tidak bagus untuk aktiviti di luar rumah.

Oleh itu,
 ada satu aktiviti yang bagus untuk dibuat bersama pasangan di rumah iaitu seks
! Mungkin ia boleh jadi penawar depresi anda?

#5. Menjamin tidur yang lebih lena

Mungkin bagi mereka yang tidak gemar atau biasa dengan cuaca sejuk, musim dingin cenderung akan membuat tidur pada waktu malam terganggu.

Sejurus berintiman dengan pasangan, otak akan mengeluarkan serotonin dan opioids yang akan membuat kalian lebih relaks dan mungkin mengantuk.

Ini menjadikan seks itu adalah sebagai ‘ubatan penenang’ dan wajar dilakukan apabila kalian mengalami kesukaran untuk tidur di musim sejuk.

#6. Kadar hormon testosteron lebih tinggi?

Kurangnya kadar hormon ini dalam tubuh badan lelaki
 boleh menyebabkan masalah libido rendah lantas menghambarkan aktiviti di ranjang.

Kajian yang diterbitkan dalam
Journal of Clinical Endocrinology & Metabolism
menyatakan bahawa kadar hormon ini akan meningkat ketika cuaca sejuk.

Oleh itu, tanpa dapat disangkal lagi ia merupakan antara waktu terbaik untuk anda dan pasangan berasmaradana!

#7. Kadar libido lelaki lebih tinggi?

Menurut kajian pada tahun 2008, didapati bahawa lelaki akan lebih tertarik pada tubuh badan wanita tatkala musim sejuk melanda.

Ia mungkin disebabkan oleh faktor di mana wanita cenderung menutup tubuh badan mereka ketika kawasan dilanda cuaca sejuk.

Ini seterusnya akan membuat pasangan lelaki lebih tertarik pada wanita lantas
meningkatkan kadar libido mereka
!


Boleh Ke Pakai Bra Banyak Kali Tanpa Cuci? Ladies, Ini Jawapannya

Mengaku sahajalah.. Kita, terutamanya kaum Hawa mempunyai cara tersendiri apabila membabitkan cucian baju dalam, kan?

Mesti ada antara kalian yang memakai baju dalam yang sama beberapa kali sebelum mencucinya, bukan? Ini tidak termasuk
sports bra

ya, itu wajib dibasuh setiap kali pemakaian!

Sekarang, kita fokus kepada
bra biasa yang dipakai setiap hari.
 Bra yang kadangkala tidak terus dibasuh usai pemakaian, malah ada juga yang mencium bau dahulu dan jika tidak busuk, digantung saja untuk dipakai keesokannya.

Ya, senario ini adalah normal dan dilakukan oleh ramai wanita. Tetapi, pernahkah terlintas di fikiran anda, selamatkah memakai bra berulang kali sebelum dicuci? Adakah terdapat sebarang risiko berbahaya?

Jika anda pernah terfikir akan persoalan ini, inilah artikel yang tepat buat kalian. Jom baca dengan lebih lanjut!

Untuk mendapatkan lebih banyak info tentang Habit Sihat sila dapatkannya
di sini.

Bolehkah memakai baju dalam berulang kali tanpa cuci?

Baju dalam, coli, bra atau apa sahaja istilah yang anda selesa sebut, sebenarnya tidak perlu dicuci setiap hari, kecuali jika anda seorang yang kuat berpeluh!

Pun begitu, anda juga perlu mengambil kira cuaca, tempoh masa dan tahap aktiviti yang dilakukan semasa memakai bra tersebut.

Ini kerana kombinasi antara baju dalam yang kotor dan payudara berpeluh
mampu menyebabkan kerengsaan dan ruam pada kulit.

Selain itu, apabila anda memakai bra yang sudah dicemari kekotoran berulang kali, ini menggalakkan pengumpulan bakteria, kesan peluh serta minyak.

Dalam erti kata mudah, jika anda berpeluh, aktif dan berada di tempat bersuhu panas, disarankan agar dicuci sahaja baju dalam yang dipakai.

Tetapi, sekiranya anda mengunjungi tempat yang sejuk malah anda juga tidak banyak berpeluh, bra itu boleh dipakai semula beberapa kali.

Lain pula ceritanya bagi
sports bra
yang dipakai saat kita bersenam atau melakukan aktiviti fizikal, ia perlu dibasuh setiap kali pemakaian kerana sudah terdedah dengan peluh dan minyak.

Cara mencuci baju dalam dengan betul

Cuci menggunakan mesin basuh

Sekiranya anda tidak pernah diajar cara mencuci pakaian dalam dengan betul, ada kemungkinan anda hanya mencampakkan bra ke dalam mesin basuh bersama pakaian lain bukan?

Langkah pertama untuk menjaga bra kalian dengan betul, berhenti melakukannya!

Sekiranya anda hendak mencuci bra menggunakan mesin basuh, mulakan dengan melipat bra anda dan kemudian meletakkannya di dalam beg basuh pakaian dalam
(mesh laundry bag)
 yang banyak dijual di pasaran.

Ini bertujuan untuk melindungi tali bra daripada meregang dan mencegah cangkuknya daripada menarik kain serta baju lain di dalam mesin basuh.

Setelah coli anda dimasukkan ke dalam beg basuh pakaian dalam, pastikan anda menggunakan tetapan
delicates
 pada mesin basuh, jika ada.

Usai dicuci, keluarkan bra dan keringkan dengan udara. Peringatan! Jangan masukkan ke dalam pengering, kerana suhu panasnya boleh merosakkan elemen elastik dan menyebabkannya hilang dari masa ke masa.

Cara terbaik untuk
mengeringkan coli anda
 adalah dengan meletakkannya di permukaan rata atau menggantungnya pada tali atau ampaian baju.

Cuci menggunakan tangan

Ya, jika anda kekurangan masa dan sedang
rushing,
baju dalam boleh dibasuh
menggunakan mesin basuh
.

Namun, cuci menggunakan tangan adalah lebih bagus kerana ia dapat
mengekalkan kualiti bra bagi jangka masa lama.

Untuk mencuci bra dengan tangan, anda memerlukan bekas yang besar seperti sinki atau baldi yang boleh digunakan untuk merendam bra di dalam air.

Kemudian, isi bekas
dengan air suam
 (tidak panas) dan tuangkan sedikit sabun baju.

Gosok bra dengan lembut sedikit demi sedikit untuk memastikan ia dibasahi air dan sabun, lalu rendamkan sebentar sekitar 10 ke 15 minit.

Selesai merendam, buangkan air dan isi kembali bekas dengan air baharu yang bersih.

Gosok sedikit coli
 untuk mengeluarkan sisa sabun yang melekat, tapi pastikan untuk tidak memerah dengan terlalu kuat kerana risau boleh menjejaskan kualiti bra tersebut.

Setelah semua kesan sabun dicuci, buangkan air lebihan dan jemur di tempat yang bersesuaian.

Tip untuk ‘memanjangkan jangka hayat’ bra

Kunci utama dalam memastikan kualiti bra yang ‘sihat’ adalah menyeimbangkan penjagaan kain dengan menyingkirkan kesan minyak, peluh dan sel kulit.

Ini kerana sel-sel kulit mati, minyak dan peluh yang terperangkap di bawah coli anda mampu membiakkan bakteria
dan kulat
.

Tidak cukup itu, cuci juga mampu menghilangkan kesan
stains
 dan bau pada bra serta mengelakkan risiko berlakunya kerengsaan kulit, ruam atau
jangkitan kulit akibat kulat bakteria.

Namun, terlalu kerap
mencuci bra
 pula boleh menjejaskan kualiti kainnya.

Tapi usah risau, selain cara di atas, beberapa tip ini juga membantu dalam mengekalkan kualiti coli anda, antaranya:

Ketatkan tali bra sebelum mencuci, agar tidak berbelit dengan pakaian lain

Gunakan kitaran mesin basuh
 yang paling lembut dengan air sejuk untuk mengelakkan penimbunan dan mengekalkan
elasticity

Jangan masukkan ke dalam pengering!
Faktor suhu panas
 dan getaran akan merosakkan dan mengurangkan keregangan bra anda

Setelah dikeringkan, simpan secara rata. Melipat atau menindih
cup
antara satu sama lain mampu menjejaskan bentuk coli secara kekal

Kesimpulannya, anda perlu tahu cara mencuci baju dalam yang betul, bukan sahaja untuk keselesaan tubuh anda sepanjang hari, bahkan juga untuk kesihatan kulit anda.


Pelik Tapi Benar, Inilah Penyakit Takayasu, Penyakit Individu Tanpa Nadi!

Pada tahun 1830, Rokushu Yamamoto merekodkan satu kes dalam laporan amalan perubatan beliau, memperincikan tentang seorang pesakit lelaki berusia 45 tahun dengan tanda dan simptom yang cukup aneh. Lelaki tersebut mulanya datang dengan masalah demam panas berpanjangan.

Setahun kemudian, ketika memeriksa lelaki ini, Yamamoto mendapati bahawa dia tidak mempunyai sebarang nadi yang dapat dikesan bukan sahaja pada kedua-dua tangan, bahkan pada bahagian karotidnya juga.

Lama-kelamaan, pesakit lelaki ini mengalami susut berat badan yang banyak sebelum menghidapi masalah sukar bernafas yang bertambah teruk dari hari ke hari dan akhirnya meninggal dunia.

Hampir seabad kemudian, ketika pertemuan tahunan ke-12 badan Oftalmologi Jepun, Professor Mikito Takayasu, membentangkan satu kes tentang seorang wanita berusia 21 tahun yang mempunyai anastomosis salur vena dan arteri koronari (cantuman struktur salur darah vena dan arteri koronari) yang aneh di bahagian retina.

Kebetulan, dua doktor yang berada pertemuan yang sama, Dr. Onisihi dan Dr. Kagosha, turut membentangkan penemuan anastomosis yang sama dalam mata pesakit mereka, dengan tambahan bahawa pesakit mereka tidak mempunyai nadi yang dapat dirasai di bahagian pergelangan tangan.

Autopsi yang membawa kepada penemuan baru

Penyakit misteri yang menyebabkan penghidapnya tidak mempunyai nadi ini semakin dekat kepada pembongkarannya apabila pada tahun 1920, bedah siasat pertama membabitkan pesakit penyakit ini berjaya dilakukan.

Apa yang mereka temui? Mereka mengenalpasti majoriti salur darah arteri si mati mengalami keradangan yang membabitkan setiap lapisan salur darah arteri yang akhirnya, mengakibatkan pengecilan diameter semua salur darah arteri yang terjejas.

Akibat pengecilan ini, bekalan darah yang kaya dengan oksigen bawaan arteri menjadi terhad dan tersekat.

Apabila salur darah di peringkat vertebra serviks di leher terjejas, bekalan darah ke kepala terkesan dan bahagian kepala tidak mendapat bekalan darah yang cukup.

Kesannya, seperti apa yang dilihat Takayasu, berlakulah percantuman dan pertumbuhan salur darah baru yang dilihat dalam retina pesakit, sejenis tindak balas adaptasi dalam usaha untuk meningkatkan bekalan darah beroksigen di kawasan tersebut.

Akhirnya, pada tahun 1951, Dr Shimizu dan Dr Sano merumuskan penyakit Takayasu ini dalam laporan berbahasa Inggeris yang bertajuk “Pulseless Disease” (Penyakit tanpa nadi).

Nama Takayasu diabadikan asbab sumbangan beliau dalam mengkaji dan membina pemahaman terhadap entiti penyakit tidak bernadi ini.

Pemahaman terkini Penyakit Takayasu

Kini, penyakit ini diberikan beberapa nama seperti Penyakit Takayasu, Keradangan Arteri Takayasu, Sindrom Arkus Aorta dan juga nama misterinya, Penyakit Tanpa Nadi.

Apapun nama yang dipilih, penyakit ini bercirikan keradangan yang merebak kepada berbilang salur darah arteri dengan penekanan kepada salur yang besar seperti aorta, arkus aorta, arteri pulmonary dan arteri subclavian.

Dari sudut epidemiologi, penyakit ini adalah sangat jarang berlaku dan insidennya dilihat tertumpu kepada negara-negara asia tenggara, Jepun, India dan Mexico.

Menurut kajian yang dilakukan dalam kalangan penduduk Amerika Utara, insiden penyakit Takayasu adalah hanya 2.6 per sejuta penduduk setiap tahun.

Keradangan Arteri Takayasu ini lazimnya berlaku dalam kalangan orang yang muda (lingkungan usia 20 hingga 40 tahun) dan kecenderungan terhadap wanita berbanding lelaki, sebanyak 8 hingga 9 kali ganda.


Jangan Terpengaruh Dengan Trend, Sekadar Kolagen Sahaja Tidak Akan Buat Anda Awet Muda!

Kegilaan terhadap kolagen kian meningkat pada masa ini.
Pelbagai jenis kolagen yang diamalkan oleh pencinta kecantikan
 antaranya suplemen, krim mahupun dengan minum kolagen.

Oleh itu, secara teori, pengambilan sumber protein ini meningkatkan tahap kolagen kulit dan akan membantu anda kelihatan lebih muda.

Tetapi, sejauh mana keberkesanannya? Ikuti artikel ini untuk mengetahui dengan lebih lanjut!

Apa itu kolagen?

Tahukah anda, kolagen adalah protein yang sangat penting yang menyatukan tisu dan tulang anda? Ya, benar sekali.

Khusus untuk kulit, sumber protein ini membantu memberikan struktur dan
keanjalan terhadap kulit
 dan menghasilkan kesan
glowing
yang menjadi kegilaan dunia kecantikan sekarang.

Selain itu, ia adalah protein yang paling banyak terdapat di dalam badan dan adalah komponen utama bagi struktur tulang, kulit, otot dan ligamen.

Terdapat beberapa jenis kolagen, tetapi jenis I, II dan III paling biasa di dalam tubuh manusia.

Jenis I menyumbang sebahagian besar kolagen kita dan diperbuat daripada serat padat yang diperlukan untuk gigi, tulang, ligamen, kulit dan tisu penghubung.

Bagi jenis II pula, terdapat pada tulang rawan elastik, yang memberikan sokongan bersama Jenis III, ia terdapat dalam struktur otot, arteri dan organ.

Seiring dengan pertambahan usia, badan kita menghasilkan lebih sedikit sumber protein ini, yang
menyumbang kepada penuaan dan kedutan.

Di samping itu, faktor gaya hidup seperti merokok dan terlalu banyak pendedahan cahaya matahari juga boleh merosakkan pengeluaran sumber protein ini.

Bolehkah anda mengekalkan keanjalan dengan minum kolagen?

Prolyl-hydroxyproline
, kolagen yang hanya terdiri daripada 2 asid amino, didapati mencetuskan sel-sel kulit
in vitro
 (dalam sel) untuk menghasilkan lebih banyak asid hyaluronik.

Asid hyaluronik adalah komponen penting lain untuk meningkatkan kandungan air kulit.

Malangnya, kita tidak mempunyai kawalan untuk meletakkannya pada tempat tertentu kerana tubuh kita akan menentukannya secara sendiri dan semula jadi.

Sebagai contoh, apabila anda
makan atau minum yang berasaskan protein seperti kolagen
, perut dan usus kecil, anda akan memecah protein menggunakan enzim.

Kemudian, serpihan kecil ini biasanya terdiri daripada 3 asid amino sebelum tubuh anda dapat menyerapnya.

Oleh itu, keanjalan kulit tidak akan dapat disumbangkan hanya dengan cara minum sumber protein ini.

Jadi, apakah yang boleh dilakukan untuk kekal awet muda?

Untuk mengekalkan kulit sihat dan muda,
pengamalan rutin penjagaan kulit yang bagus
 adalah lebih berkesan daripada memakan atau minum kolagen.

Anda boleh mencari produk topikal seperti krim yang mengandungi vitamin A dengan ramuan retinol dan tretinoin.

Ia adalah pilihan produk terbaik untuk meningkatkan sumber protein ini, dan serum vitamin C juga bagus untuk meningkatkan keanjalan kulit.

Selain itu, masalah penghidratan kulit merupakan penyebab biasa wajah kelihatan letih tapi jangan risau kerana ia mudah diperbaiki dengan serum dan pelembap.

Bagi pencuci muka, carilah bahan yang mampu tingkatkan tahap kelembapan kulit, seperti gliserin dan asid hyaluronik untuk membersihkan dan melembapkan.

Yang paling penting, amalkan pelindung matahari dengan perlindungan UVA yang tinggi untuk mencegah radikal bebas kerana ia mampu mengganggu kolagen badan.

Tambahan lagi, makanlah makanan yang tinggi antioksidan, seperti buah-buahan dan sayur-sayuran, ia dapat mencegah potensi berlakunya kerosakan kolagen.

Sekiranya anda mempunyai pertanyaan mengenai rutin penjagaan kulit atau menggunakan produk kecantikan antipenuaan, anda disyorkan berjumpa dengan pakar dermatologi.

Perlukah anda mengambil kolagen tambahan?

Seperti banyak trend pemakanan di pasaran,
kolagen cenderung dipromosi secara berlebihan di dalam media.

Walaupun terdapat beberapa produk yang mungkin kelihatan menjanjikan, namun masih belum dapat dipastikan apa faedah yang dijumpai secara khusus daripada suplemen berasaskan kolagen.

Selain itu, penting untuk anda ingat bahawa badan akan menghadam kolagen yang diambil secara semula jadi dan belum tentu disalurkan pada kulit.

Suplemen mungkin tidak berbahaya.

Pengambilan protein yang mencukupi daripada sumber tumbuhan dan haiwan sepatutnya sudah cukup dalam menyediakan asid amino untuk mensintesis kolagen yang mencukupi tanpa perlukan makanan tambahan.

Sekiranya anda menghadapi masalah untuk mendapatkan protein mencukupi dalam diet anda, cari ahli diet berdaftar di sekitar kawasan anda untuk membantu mencari pilihan makanan yang paling sesuai.

Rumusan

Jangan mudah terpedaya dengan iklan-iklan di media, kerana belum tentu ia dapat memberikan kesan yang diidamkan.

Untuk menjaga keanjalan kulit dan kekal awet muda, hanya pastikan anda mengamalkan diet pemakanan yang sihat dan seimbang.

Selain itu, amalan gaya hidup sihat dan bersenam secara berkala juga dapat membantu, justeru kesihatan tubuh badan akan turut meningkat!


Anda Berisiko Alami Prediabetes Jika Ada Faktor Risiko Ini, Ayuh Semak Sekarang!

Pernah dengar mengenai tanda prediabetes? Ia bukan bermakna anda mengalami kencing manis, tetapi meningkat risiko untuk mengembangkan keadaan tersebut. Baca artikel ini untuk mengetahui apakah tanda-tandanya.

Untuk mendapatkan lebih banyak info tentang Kencing Manis sila dapatkannya
di sini.

Apa itu prediabetes?

Tanda prediabetes bukanlah satu keadaan penyakit tetapi ianya adalah tanda amaran bahawa anda mungkin mempunyai diabetes jenis 2 dalam waktu terdekat kerana ia melibatkan tahap gula dalam darah yang tinggi, namun tidak cukup tinggi untuk dikategorikan sebagai
diabetes jenis 2.

Walaupun mempunyai prediabetes akan menimbulkan risiko untuk meningkat kepada diabetes jenis 2 dalam tempoh 10 tahun akan datang, anda masih dapat menghalang perkembangan tersebut daripada berlaku.

Sekiranya anda memiliki prediabetes, tahap gula darah (glukosa) anda adalah lebih tinggi daripada yang sepatutnya. Prediabetes juga digelar sebagai diabetes “
borderline
“.

Pada kebiasaannya, tubuh badan anda menghasilkan hormon yang dipanggil insulin untuk membantu mengawal gula darah anda. Apabila anda mempunyai prediabetes, sistem tersebut tidak berfungsi dengan sepatutnya.

Tubuh badan anda berkemungkinan tidak dapat menghasilkan insulin dengan secukupnya selepas makan, atau badan anda mungkin tidak bertindak balas terhadap insulin dengan betul.

Prediabetes boleh menjadikan anda lebih cenderung untuk mendapat penyakit jantung atau mengalami strok. Tetapi anda boleh bertindak untuk mengurangkan risiko daripada mendapat penyakit tersebut.

Apakah tanda prediabetes?

Glukosa berpuasa yang terjejas (IFG) – Glukosa plasma puasa (FPG) ≥100 mg / dL hingga 125 mg / dL (≥5.6 mmol / L hingga 6.9 mmol / L).

Toleransi glukosa yang terjejas (IGT) – Glukosa plasma ≥140 mg / dL hingga 199 mg / dL (≥7.8 mmol / L hingga 11.0 mmol / L) diukur dua jam selepas beban glukosa 1.75 g / kg (maksimum dos 75 g) dalam ujian toleransi glukosa oral (OGTT).

Hemoglobin A1C (HbA1C) antara 5.7 dan 6.4 peratus (39 hingga 46 mmol / mol) juga dianggap menunjukkan risiko diabetes dan telah dilihat sebagai prediabetes bagi orang dewasa. HbA1C adalah hemoglobin glikasi yang mencerminkan purata plasma glukosa lebih lapan hingga 12 minggu sebelum ini.

Apakah penyebab terjadinya tanda prediabetes?

Penyebab sebenar prediabetes adalah tidak diketahui.

Tetapi sejarah dan genetik keluarga kelihatanya memainkan peranan penting dlam pembentukan prediabetes. Gaya hidup yang tidak aktif dan lemak yang berlebihan, terutamanya lemak di bahagian perut juga merupakan antara faktor penting bagi prediabetes.

Individu yang mempunyai prediabetes tidak memproses gula (glukosa) dengan betul.

Akibatnya, gula berkumpul di dalam aliran darah dan tidak lagi melaksanakan tugasnya dengan betul iaitu dengan mengakses sel yang membentuk otot dan tisu-tisu badan yang lain.

Kebanyakan glukosa dalam badan anda berasal daripada makanan yang anda makan. Apabila makanan dicerna, gula memasuki aliran darah anda.
Peralihan gula dari aliran darah ke bahagian sel badan anda memerlukan peranan hormon iaitu insulin.

Insulin berasal dari kelenjar yang terletak di belakang perut (pankreas). Pankreas anda
merembeskan insulin
 ke dalam aliran darah anda apabila anda makan.

Apabila insulin membuat peredarannya didalam darah, ia membolehkan gula memasuki sel anda dan menurunkan jumlah gula dalam aliran darah anda. Apabila paras gula darah anda menurun, rembesan insulin dari pankreas anda juga akan menurun.

 Apabila anda mempunyai prediabetes, proses ini mula tidak berfungsi dengan cara yang sepatutnya. Proses mengakses sel anda tidak terjadi yang mengakibatkan gula kekal berada dalam aliran darah.

Gula darah tinggi berlaku apabila pankreas anda tidak menghasilkan insulin dengan cukup atau sel anda bersifat rintang terhadap tindakan insulin, atau mungkin juga kedua-duanya.

Baca juga:

Bagaimanakah saya boleh tahu sama ada saya mempunyai prediabetes?

Biasanya, anda tidak mempunyai simptom atau tanda-tanda prediabetes tertentu sehingga anda berada dalam keadaan diabetes yang serius.

Walau bagaimanapun,
acanthosis nigricans
 boleh menjadi isyarat awal. Ia adalah keadaan yang menggelapkan kulit anda, biasanya di kawasan leher, ketiak, siku, lutut, dan ruas buku jari.

Tanda-tanda dan simptom yang menunjukkan bahawa anda beralih daripada prediabetes ke diabetes jenis 2 termasuklah:

Kerap berasa dahaga

Kerap membuang air kecil

Keletihan

Penglihatan yang kabur

Apakah faktor risiko untuk mempunyai prediabetes?

Faktor risiko untuk prediabetes adalah serupa dengan diabetes jenis 2. Anda harus berjumpa dengan doktor jika anda prihatin terhadap diabetes atau jika anda ada melihat tanda atau simptom diabetes jenis 2.

 Tanda-tanda tersebut antaranya adalah:

Berat badan yang berlebihan

Berumur 45 tahun dan ke atas

Sejarah keluarga

Kurang aktif:

Diabetes gestasi

Mempunyai sindrom ovari polikistik

Mengalami gangguan tidur (apnea tidur obstruktif)

Corak pemakanan tidak sihat

Saiz pinggang yang besar

Merokok

Bangsa dan etnik tertentu juga merupakan faktor yang berpotensi

Keadaan lain yang berkaitan dengan prediabetes termasuklah:

Tekanan darah tinggi

Kadar kolesterol lipoprotein berkepekatan tinggi (HDL) yang rendah iaitu kolesterol “baik”

Tahap trigliserida yang tinggi – jenis lemak dalam darah anda

Apabila keadaan ini berlaku bersama-sama dengan obesiti, ia dikaitkan dengan rintangan terhadap insulin. Gabungan tiga atau lebih keadaan ini sering dipanggil sebagai sindrom metabolik.

Komplikasi tanda prediabetes

Kesan prediabetes yang paling serius adalah perkembangan diabetes jenis 2. Ini kerana diabetes jenis 2 boleh menyebabkan:

Tekanan darah tinggi

Kolesterol yang tinggi

Penyakit jantung

Strok

Penyakit buah pinggang

Kebutaan

Amputasi

Penyelidikan menunjukkan bahawa prediabetes sering dikaitkan dengan serangan jantung yang tidak dikesan dan boleh merosakkan buah pinggang anda, walaupun anda belum beralih ke peringkat diabetes jenis 2.

Adakah semua tanda prediabetes akan menjadi diabetes?

Menurut kajian, hampir 40% daripada kalangan mereka yang mengalami prediabetes akan menghidap diabetes dalam tempoh 4 tahun jika tidak dirawat. Ia adalah tempoh yang sangat singkat!

Oleh itu, intervensi harus dilakukan untuk mengelakkan risiko mengalami kencing manis. Golongan ini juga lebih berisiko tinggi
mengalami serangan jantung
 atau strok.

Anda masih boleh menjauhkan diri daripada diabetes jenis 2 dengan mengamalkan gaya hidup sihat seperti mengambil diet yang seimbang, mengawal berat badan dan mula bersenam secara teratur dan berhenti merokok.

Sekiranya anda mempunyai tekanan darah tinggi atau kolesterol tinggi, ambil ubat-ubatan seperti yang diarahkan oleh doktor anda.


Senarai 14 Makanan & Minuman Yang Boleh Diambil Penghidap Diabetes

Apabila anda mempunyai kencing manis, penjagaan dalam aspek pemakanan adalah sangat penting. Selain produk susu untuk diabetes, apakah jenis minuman dan makanan lain yang boleh diambil oleh individu dengan penyakit ini?

Umumnya, setiap minuman atau makanan ingin diambil oleh penghidap diabetes haruslah mengandungi kalori yang rendah atau tiada kalori langsung.

Untuk mendapatkan lebih banyak info tentang Kencing Manis, sila dapatkannya
di sini.

Minuman terbaik selain susu untuk diabetes

Enam jenis minuman yang berikut adalah baik untuk kesihatan diri anda:

 Air Putih

Air putih sangat disarankan untuk semua individu.
Anda
memerlukan air untuk mengekalkan hidrasi
.

Tambahan pula, air putih tidak mengandungi sebarang karbohidrat dan kalori.

 Susu

Susu skim atau rendah lemak tanpa kandungan gula tambahan adalah sangat baik bagi dijadikan pilihan susu untuk diabetes.

Anda perlu minum susu dengan saiz hidangan yang bersesuaian kerana kandungan karbohidrat dan kalori di dalam susu boleh meningkat jika diambil secara berlebih.

 Jus Buah

Walaupun jus buah mengandungi kandungan karbohidrat yang tinggi, penghidap diabetes tidak sepatutnya mengelakkan pengambilan jus buah secara total.

Sekiranya
anda memilih untuk minum jus buah
, minum 100% jus tanpa tambahan gula.

 Teh

Teh mampu memperbaiki sensitiviti insulin dan membantu mengawal tekanan darah. Teh tidak mengandungi sebarang karbohidrat dan kalori.

 Minuman Diet

Kebanyakan minuman diet seperti
smoothie
 diet menggunakan pemanis yang rendah kalori bagi menggantikan gula sebagai perasa dalam minuman.

 Kopi

Kopi mempunyai kebaikan dan keburukan. Meminum kopi dengan kadar yang sederhana (2-3 cawan sehari) membantu mengurangkan risiko untuk mendapat diabetes tahap 2.

Tetapi
kopi bersusu seperti latte
 atau dengan tambahan gula mempunyai kalori yang tinggi.

Oleh itu, sekiranya anda adalah peminat kopi, anda perlu berhati-hati apabila meminum kopi.

Makanan terbaik untuk penghidap kencing manis

Selain susu untuk diabetes, mengamalkan pemakanan seimbang dan sihat adalah cara yang mudah dan berkesan untuk mengawal diabetes.

Kandungan nutrien dan
indeks glisemik
 (GI) mungkin membantu
 anda untuk membuat pilihan yang lebih sihat.

Berikut adalah jenis-jenis makanan terbaik atau
superfoods
yang sesuai dimakan penghidap diabetes.

 Kekacang

Kebanyakan kekacang menyediakan kandungan serat, karbohidrat kompleks dan protein yang agak besar. Ia juga adalah sumber terbaik magnesium dan kalium.

Berpandukan satu kajian, kekacang dipercayai boleh merendahkan GI di dalam darah sekiranya anda menghidap
kencing manis tahap 2
.

 Sayuran tidak berkanji

Sayuran tidak berkanji termasuklah sayuran berwarna hijau gelap, sayuran berdaun, lada dan lain-lain.

Ia mengandungi
kandungan karbohidrat yang rendah
 dan dapat menstabilkan kadar gula dalam darah.

Ini adalah di antara makanan yang boleh dimakan dengan kandungan yang banyak oleh penghidap diabetes.

 Buah-buahan sitrus

Buah-buahan sitrus seperti tangerin, oren, limau gedang, lemon dan limau adalah sumber serat yang baik serta
mampu mengurangkan risiko untuk menghidap diabetes.

 Beri

Beri seperti strawberi dan beri biru memberikan sumber yang baik untuk gula semula jadi serta bermanfaat dalam
 meningkatkan pengambilan serat.

 Tomato

Tomato mengandungi
vitamin A, C, E dan zat besi dan boleh dimakan secara mentah, dipurikan, dimasak atau dalam bentuk sos.

 Ikan berlemak

Salmon atau ikan dengan
asid lemak omega-3
  berkesan untuk mengurangkan risiko mendapat penyakit jantung, terutamanya penyakit jantung koronari yang dikaitkan dengan diabetes.

Ikan jenis ini juga tinggi kandungan vitamin D dan selenium yang baik untuk rambut, kulit dan kuku.

Ikan tidak mengandungi sebarang karbohidrat, oleh itu ikan tidak akan meningkatkan kandungan gula dalam darah anda.

 Bijirin penuh

Bijirin penuh adalah makanan dengan kandungan serat tinggi dan ia tidak mengandungi karbohidrat yang banyak.

Sesetengah bijirin penuh mengandungi nutrien yang sangat baik seperti magnesium,
chromium
, kalium dan folat.

 Produk tenusu tanpa lemak atau rendah lemak

Produk tenusu memberikan vitamin D dan kalsium yang membantu menguatkan gigi serta tulang.

Kajian menunjukkan bahawa produk tenusu boleh mengurangkan risiko untuk mendapat diabetes tahap 2 dengan 9%.

Tetapi sekiranya anda menghidap diabetes, anda dicadangkan untuk mengambil susu skim dan yogurt.

Pilihan produk susu untuk diabetes

Bagaimana untuk mengetahui jenis produk tenusu yang baik diambil bagi penghidap kencing manis?

Produk tenusu adalah produk berasaskan susu seperti susu, yogurt, keju, krim dan pelbagai produk lain.

Produk tenusu adalah sumber terbaik untuk kalsium, vitamin, protein dan mineral. Pelbagai produk tenusu seperti susu tanpa lemak atau rendah lemak dan yogurt boleh diambil sebagai snek.

Apakah pilihan terbaik?

Bagi individu dengan kencing manis, pilihan produk susu untuk diabetes terbaik adalah:

Susu tanpa lemak (skim) atau rendah lemak (1% lemak)

Yogurt rendah lemak atau tanpa lemak dengan perasa rendah lemak

Yogurt rendah lemak tanpa perasa

Susu kacang soya tanpa perasa dan susu badam

Pencuci mulut untuk pesakit diabetes

Mempunyai diabetes tidak bermakna anda perlu mengelakkan
hidangan pencuci mulut
dan mengelakkan gula untuk selama-lamanya.

Anda boleh mempunyai satu hidangan manis bersaiz kecil tetapi dalam masa yang sama, masih mengawal keadaan diabetes anda.

Fakta berkenaan gula

Bagi diabetes jenis 2, antara faktor risikonya adalah berat badan yang berlebihan.

 Apabila anda makan terlalu banyak gula, berat badan anda akan bertambah. Oleh itu, anda harus mengehadkan penggunaan gula untuk membantu mengelakkan diabetes.

Dengan pelan yang betul, anda masih boleh makan sedikit gula dan mengekalkan paras gula dalam darah anda dengan stabil.

Anda hanya perlu makan gula-gula atau manisan pada majlis-majlis khas seperti majlis hari jadi atau perkahwinan.

Jika pencuci mulut anda mengandungi terlalu banyak gula, kongsinya dengan rakan atau keluarga.

Hidangan harian anda perlu meliputi makanan berkhasiat seperti sayur-sayuran, susu untuk diabetes tanpa lemak, ikan berlemak, kekacang, dan protein tanpa lemak.

Baca juga:

Tambah gula ke dalam diet anda

Satu lagi cara untuk memuaskan keinginan anda terhadap makanan manis adalah dengan menambahkan pemanis berkalori rendah dalam pelan pemakanan.

Tetapi anda harus mengawal jumlahnya!

Berikut adalah beberapa jenis pemanis yang boleh digunakan dalam makanan anda:

Jenis gula (putih, mentah, tebu, coklat, jagung, kelapa)

Madu

Sirap (tebu, maple, beras)

Nectar

Gula semula jadi (fruktosa, xylitol)

Untuk mengawal paras gula dalam darah, anda juga harus mengawal jumlah karbohidrat yang dapat dijumpai dalam makanan berikut ini:

Nasi

Pasta

Roti

Biskut

Sayuran berkanji (kacang, kentang, jagung)

Buah

Jus

Susu untuk diabetes seperti produk tenusu (susu, keju, yogurt)

Jika ingin mengambil pencuci mulut, anda harus berhati-hati dengan mengenal pasti jumlah pemanis yang ditambahkan dalam hidangan dengan memeriksa label produk.


Adakah Saya Perlu Menghabiskan Antibiotik Yang Diberikan?

Anda mendapat jangkitan dan pergi ke hospital bagi mendapatkan rawatan. Doktor yang merawat anda kemudiannya menyatakan bahawa anda dijangkiti oleh bakteria. Anda pergi ke kaunter farmasi dan dibekalkan dengan beberapa ubat-ubatan termasuklah antibiotik. Setelah beberapa hari anda mengambil ubat, badan anda berasa sihat dan lebih baik. Adakah anda perlu berhenti mengambil antibiotik atau menghabiskannya? Ikuti jawapannya disini.

Fungsi antibiotik

Antibiotik berfungsi bagi melawan jangkitan yang hanya disebabkan oleh
bakteria
, dan bukannya virus. Selain antibiotik, ia juga dikenali dengan nama ubat antimikrob. Walau bagaimanapun, penyalahgunaan atau penggunaan berlebihan antibiotik ini telah menyebabkan satu fenomena yang dikenali sebagai rintangan antibiotik. Ia terbentuk apabila bakteria berbahaya tersebut berubah yang seterusnya boleh mengurangkan atau menghapuskan keberkesanan ubat tersebut.

Adakah anda mengambil antibiotik dengan cara yang betul?

Adakah anda tahu, bahawa antibiotik tidak boleh diambil secara sembarangan. Apabila anda mengambil antibiotik walaupun ia bukanlah kaedah rawatan yang sebenar untuk jangkitan anda, ia akan menggalakkan rintangan antibiotik dalam tubuh anda. Berpandukan kajian oleh Centers for Disease Control and Prevention, lebih ⅓ atau separuh penggunaan antibiotik dalam kalangan manusia adalah tidak betul atau tidak perlu.

Antara jenis jangkitan yang tidak perlu penggunaan antibiotik adalah:

Selesema

Flu (influenza)

Bronkitis

Kebanyakan
batuk

Sesetengah jangkitan telinga

Sesetengah jangkitan sinus

Stomach flu

Mengapa jenis penyakit di atas merupakan antara jenis penyakit yang tidak boleh dirawat dengan menggunakan antibiotik? Ini kerana penyakit-penyakit tersebut disebabkan oleh virus, bukannya bakteria. Penggunaan antibiotik hanya untuk jangkitan yang disebabkan oleh bakteria berbahaya sahaja. Untuk pengetahuan anda, penggunaan antibiotik untuk merawat jangkitan disebabkan oleh virus bukan sahaja tidak menyembuhkan jangkitan tersebut, malah turut mempunyai kesan lain. Antara kesan tersebut ialah:

Tidak boleh menghalang jangkitan kepada individu lain

Tidak akan membuatkan diri anda menjadi lebih baik

Mungkin menyebabkan kesan sampingan yang berisiko

Mengalakkan rintangan antibiotik

Apabila anda mengambil antibiotik bagi jangkitan yang sebenarnya disebabkan oleh virus, antibiotik tersebut bukan sahaja tidak berkesan menghalang virus tersebut, malah ia menyerang bakteria baik dalam tubuh anda. Perlu diingat bahawa bukan semua bakteria adalah bakteria berbahaya, kerana ada juga bakteria baik yang memberikan manfaat kepada tubuh. Fenomena ini akan menggalakkan ciri rintangan antibiotik dalam bakteria yang tidak berbahaya atau memberikan peluang kepada bakteria berbahaya untuk menggantikan tempat bakteria baik dalam tubuh anda.

Adakah anda perlu menghabiskan antibiotik anda?

Kebanyakan individu cenderung untuk menghentikan pengambilan antibiotik yang diberikan apabila mereka sudah mula rasa lebih baik atau lebih sihat daripada sebelumnya. Walau bagaimanapun, pengambilan bakteria sehingga habis adalah perlu bagi membunuh bakteria yang berbahaya tersebut. Jika anda gagal berbuat demikian, ia akan menyebabkan anda perlu menyambung rawatan di kemudian hari. Selain itu, ia juga akan menggalakkan penyebaran ciri rintangan antibiotik daripada bakteria berbahaya kepada bakteria baik. Anda akan meninggalkan sejumlah kecil bakteria berbahaya dalam tubuh yang berpotensi berubah dan menjadi semakin kuat yang akhirnya menyebabkan ia rintang terhadap antibiotik yang anda makan.

Bagi mereka yang mendapat bekalan antibiotik, habiskan pengambilan antibiotik tersebut bagi mengelakkan pengulangan jangkitan pada masa hadapan. Rasa lebih sihat tidak bermakna bahawa anda telah sembuh kerana anda tidak mengetahui bahawa terdapat sebilangan kecil bakteria berbahaya yang masih ada dalam tubuh. Selain itu, ia bagi mengelakkan sebarang pembaziran ubat-ubatan yang diberikan dengan harga yang murah atau hampir percuma. Paling penting, jangan sesekali mengambil antibiotik bagi semua penyakit dan jangkitan yang anda alami, kerana bukan semua penyakit disebabkan oleh satu mikroorganisma yang sama.


Ada Beza Dara Dan Tiada Dara? Ini 5 Mitos Popular Petanda Wanita Hilang Perawan

Orang kata, ada beberapa petua untuk mengetahui sama ada seorang gadis itu masih dara ataupun tidak. Menurut petua orang lama, kita boleh lihat ‘tanda-tanda ada dara’ pada hidung, pipi atau punggung para gadis. Tetapi, benarkah ada perbezaan dara dan tiada dara pada seseorang wanita? Bagaimana pula dengan perbezaan faraj dara dan tiada dara?

Dalam sesetengah kepercayaan,
berdarah pada malam pertama
 merupakan salah satu tanda bahawa wanita yang dikahwini benar-benar masih dara. Walau bagaimanapun, kepercayaan ini bukanlah 100% benar.

Selaput dara boleh terkoyak disebabkan pelbagai perkara
. Malah, ada juga wanita yang lahir tanpa selaput dara!

Dalam artikel kali ini, kami akan terangkan mengenai perbezaan dara dan tiada dara – apa yang fakta dan apa yang auta.

Sebagai lelaki (atau wanita sendiri), jangan cepat percaya apa yang anda baca di laman sosial. Mungkin semua itu auta semata-mata!

Untuk mendapatkan lebih banyak info tentang Kesihatan Wanita, sila dapatkannya
di sini.

Adakah perbezaan dara dan tiada dara?

Pertama sekali, anda perlu tahu bahawa tidak ada sesiapapun yang boleh menguji sama ada anda mempunyai dara atau tidak.

Walaupun dengan pemeriksaan, doktor tidak boleh menentukan sama ada anda masih dara atau
pernah melakukan hubungan seks.
 Jadi, ia hampir mustahil untuk menentukan perbezaan faraj dara dan tiada dara!

Jika doktor pun tidak boleh menentukan sama ada seorang wanita itu mempunyai dara atau tidak, apatah lagi orang biasa!

Di bawah, kami akan jelaskan mengenai fakta dan mitos yang menyelubungi ‘dara’ dan keperawanan seorang wanita. Kebanyakan kepercayaan di bawah adalah karut tanpa sebarang bukti saintifik untuk menyokongnya.

Antara mitos tersebut ialah:

Mitos 1: Selaput dara merupakan satu-satunya tanda keperawanan wanita

Semua orang mempunyai anggota badan yang berbeza bentuk
. Contohnya, kita semua mempunyai hidung, mata, mulut dan bentuk badan yang berbeza.

Sama jugalah dengan selaput dara seorang wanita. Setiap wanita mempunyai selaput dara yang berbeza bentuk dan keanjalannya. Jadi, tidak semua wanita akan mempunyai pengalaman yang sama ketika
pertama kali melakukan hubungan seks.

Baca juga:

Hapuskan Stigma Tak Berdarah Di Malam Pertama Tanda Tiada Dara! Ini Fakta Sebenar

Punggung Jatuh Bererti Sudah Hilang Perawan? Ini Fakta Sebenar Mengenai Selaput Dara Wanita

Mitos 2: Boleh lihat pada Miss V untuk tentukan perbezaan dara dan tiada dara

Kenyataan ini juga adalah palsu. Selaput dara merupakan satu tisu yang mengelilingi vagina. Ia tidak akan menutup bukaan vagina. Jika tidak, mustahil untuk
seorang wanita datang haid
!

Keadaan selaput dara seseorang sering dikaitkan dengan kadar aktiviti seksual seorang wanita. Katanya, jika selaput dara pecah, itu bermaksud wanita tersebut sudah tidak ada dara.

Hakikatnya, selaput dara seorang wanita sangat lembut dan elastik. Ia juga tidak akan menutup bukaan vagina.

Ada juga tip yang mengatakan bahawa bentuk punggung seorang wanita boleh menandakan keperawanan seseorang. Kononnya,
punggung yang telah disentuh lebih lebar dan besar.

Jangan cepat percaya! Keperawanan seorang wanita tidak boleh dilihat secara fizikal.

Mana tahu, gadis tersebut mungkin mempunyai rutin senaman sendiri yang
menyebabkan punggung mereka nampak menarik
 dan lebih anjal!

Mitos 3: Gadis yang masih dara PASTI akan berdarah pada malam pertama

Kenyataan ini tidak benar sama sekali. Seperti yang dijelaskan sebelum ini, dara boleh pecah tanpa sebarang sebab. Semuanya bergantung kepada ketebalan dan keanjalan selaput dara masing-masing.

Tambah lagi, bukan semua wanita akan
mengalami pendarahan pada malam pertama
. Kebanyakannya tidak akan berdarah langsung!

Kentut vagina juga kadangkala dikaitkan dengan ketiadaan dara. Buat pengetahuan semua,
kentut vagina merupakan sesuatu yang sangat normal.

Ia boleh berlaku kepada sesiapa sahaja pada bila-bila masa dan tidak boleh digunakan sebagai cara untuk kenal pasti perbezaan dara dan tiada dara!

Mitos 4: Pasangan anda boleh tentukan perbezaan dara dan tiada dara

Ini juga adalah mitos semata-mata. Mustahil untuk kita tentukan dara seorang wanita hanya dengan melihat bentuk badan ataupun vagina wanita itu sendiri.

Malah,
vagina yang ‘ketat’
 juga bukanlah penentu sama ada seorang wanita itu adalah perawan atau tidak. Semua ini bergantung kepada kekerapan
senaman yang dilakukan oleh wanita tersebut.

Mitos 5: Wanita boleh ‘rasa’ jika pecah dara

Kenyataan ini juga adalah palsu. Wanita sendiri tidak tahu bila dara mereka pecah. Malah, jika
mereka aktif bersukan
, mereka mungkin boleh ‘pecah dara’ tanpa sedar.

Malah, selaput dara yang terkoyak juga tidak akan menyebabkan sebarang simptom. Oleh sebab itu, wanita tidak akan menyedarinya jika ia pecah di luar kawalan mereka.

Kepercayaan karut lain mengenai perbezaan dara dan tiada dara

Selain kepercayaan yang kami terangkan di atas, ada banyak lagi ‘tip’ lain yang kononnya boleh dipraktikkan untuk menentukan sama ada seorang wanita itu masih dara atau tidak:

Leher lebih ajal.
 Kononnya, wanita yang masih dara mempunyai leher yang lebih anjal dan bebas kedutan. Semua orang mempunyai garis halus pada kulit masing-masing. Ia tidak dapat menentukan sama ada seorang wanita itu masih dara atau tidak.

Mempunyai dahi yang licin.
 Selalunya, wanita yang mempunyai dahi licin
mempunyai kulit yang sihat secara semula
 jadi atau mengamalkan rutin
skincare
 yang mantap. Kelicinan dahi seseorang tidak ada kaitan dengan dara ya!

Hidung yang merah.
 Gadis yang tidak suci dikatakan mempunyai hidung yang ‘kurang merah’. Hmm, mungkinkah mereka lupa pakai
sunscreen
?

Jangan ketawa! Walaupun kedengaran lucu, semua kepercayaan di atas dipandang serius oleh sebahagian masyarakat. Sebelum percaya apa-apa ‘tip’ atau petua orang lama untuk kenal pasti perbezaan dara dan tiada dara, pastikan anda lakukan kajian sendiri terlebih dahulu.

Jadi, jangan mudah percaya tentang cara-cara untuk mengesan perbezaan faraj dara dan tiada dara pada seorang wanita. Kebanyakan kepercayaan ini adalah karut dan tidak mempunyai sebarang bukti dari segi saintifik!


Anak Cerewet Makan? Cuba Bagi Beras Sumo, Boleh Buat Baby 'Bambam'!

Beras Sumo untuk bayi, beras apakah itu? Untuk
parents
 yang pertama kali mendengar mengenainya dan sedang mencari idea untuk meningkatkan
selera makan
 si kecil, beras Sumo
baby
 mungkin penyelesaian buat anda.

Teruskan membaca perkongsian artikel ini bagi mengetahui mengenai beras Sumo untuk
baby
 serta cara penyediaan hidangan buat si kecil.

Untuk mendapatkan lebih banyak info tentang Keibubapaan, sila dapatkannya
di sini.

Apa itu beras Sumo untuk bayi?

Jika dilihat gambar sumo pada
pek beras
 ini, pastinya anda akan terlintas bahawa ia berasal dari Jepun. Ini memandangkan sumo adalah sukan gusti tradisional yang terkenal di negara matahari terbit itu.

Walau bagaimanapun, andaian anda itu salah sama sekali. Ini kerana beras Sumo ini berasal dari California, Amerika Syarikat dan menggunakan beras Calrose.

Beras Calrose adalah gabungan nama California dan Rose – nama beras popular, Blue Rose di Louisiana.

Mengapa beras Sumo untuk
baby
 popular?

Beras Sumo ini popular terutamanya dalam kalangan ibu-ibu kerana rasanya yang dikatakan ‘ngam’ dengan si kecil.

Terdapat juga yang memilih beras ini sebagai hidangan untuk bayi kerana dipercayai dapat membantu
meningkatkan berat badan
 si kecil secara konsisten. Pastinya ia berita baik buat
parents
dengan
anak susah makan
 (
picky eater
)
.

Dikatakan pengambilan hidangan makanan daripada beras Sumo untuk bayi ini tidak akan
menyebabkan sembelit
 atau alahan.

Bahkan ia juga menawarkan beberapa khasiat tersendiri berbanding beras biasa, terutamanya dari aspek kandungan kalorinya yang rendah. Namun ia tetap membekalkan sumber karbohidrat yang sihat.

Tekstur beras Sumo untuk bayi

Selepas dimasak, tekstur beras Calrose ini akan menjadi lembut dan sedikit melekit. Ia juga dikatakan mampu menyerap bahan perasa seperti herba dan rempah-ratus dengan baik, sekali gus menjadikan ia mudah untuk dikunyah si kecil.

Bahkan tekstur yang terhasil ini juga menyebabkan ia menjadi pilihan kebanyakan restoran menjual
hidangan Jepun
 dan Korea seperti sushi dan
rice ball
.

Selain itu, beras ini juga sesuai untuk penyediaan hidangan Mediterranean seperti
paella, risotto, pilaf
 serta
Spanish rice
 dan masakan Asian seperti nasi goreng dan sebagainya.

Cara memasak beras Sumo untuk bayi

Sebenarnya cara penyediaan beras Sumo
baby
 ini tidaklah sesukar mana. Terdapat arahan tersedia pada pek yang boleh anda ikuti, mudah!

Tuangkan 1 cawan beras ke dalam periuk nasi , kemudian tambahkan 2 cawan air.

Tekan butang ‘cook’ dan biarkan ia masak seperti biasa.

Setelah siap dimasak, biarkan untuk tempoh 10 minit sebelum dihidangkan.

Baca juga:

Penyediaan beras Sumo untuk
baby

Apabila bayi sudah
mula mengambil makanan pejal
, sudah tentu sebagai ibu, anda seboleh-bolehnya mahu menyediakan makanan berkhasiat buat si manja.

Tetapi bagi
ibu yang bekerja
, ada kalanya kekangan masa menyukarkan anda untuk menyediakan makanan buat bayi.

Usah bimbang. Ini kerana penggunaan beras Sumo yang dibekukan (
frozen
), boleh mempercepatkan tempoh
bubur untuk masak
. Sekali gus menjadikan ia pilihan sesuai untuk kaum ibu bekerja.

Pastinya anda ingin mengetahui bagaimanakah cara penyediaan beras
frozen
 ini untuk dijadikan hidangan buat bayi, betul tak?

Berikut merupakan perkongsian daripada
Facebook Resepi Makanan Bayi
mengenai cara penyediaan beras Sumo dibekukan bersama satu resipi mudah untuk dicuba.

Cara membekukan beras Sumo untuk bayi:

Diambil daripada Facebook Resepi Makanan Bayi

Sediakan 6-7 sudu besar beras – mengikut anggaran bekas kiub ais. Basuhkan beras hingga bersih.

Rendamkan beras dalam air bersih selama 5-10 minit.

Selepas itu beras ditapis untuk membuangkan air rendaman tadi.

Masukkan beras ke dalam bekas
kiub ais
. Pastikan terdapat sedikit ruang untuk mengisi air.

Isikan air ditapis atau air masak ke dalam bekas kiub ais.

Tutup bekas kiub sebelum dimasukkan
ke dalam peti ais
 pada bahagian
freezer
.

Kiub beras yang sudah beku boleh dimasukkan ke dalam beg
zip lock
 untuk memudahkan penggunaannya nanti.

Resipi bubur cepat & mudah

2 kiub beras beku

Potongan isi ayam atau ikan

Sayuran pilihan, seperti brokoli atau
lobak merah

Buah seperti kurma atau
ubi keledek
 juga boleh digunakan

Cara penyediaan bubur ini amatlah mudah iaitu dengan hanya mencampurkan semua bahan ke dalam
slow rice cooker
 sebelum mengisarnya, senang bukan?

Hebat ke tidak beras Sumo ini?

Setelah membaca perkongsian artikel ini, pastinya anda akan terfikir “Macam hebat sangat beras Sumo untuk bayi ini,” betul tak?

Cara terbaik untuk mengesahkan mengenai kehebatan beras ini adalah dengan mencubanya sendiri.

Bagi anda yang pernah menggunakan beras ini untuk dijadikan hidangan buat si kecil, bolehlah berkongsikan pengalaman tersebut di ruangan komen di bawah.

Mana tahu, mungkin pengalaman itu boleh membantu ibu-ibu di luar sana yang berdepan masalah si kecil
cerewet makan nasi.
 Orang kata benda baik, haruslah dikongsikan bersama, betul tak?

Semoga perkongsian artikel ini membawa manfaat buat semua
parents
 di luar sana.


10 Tip Penjagaan Gigi Paling Asas, Barulah Gigi Cantik Berseri

Seringkali kita terlupa atau terlepas pandang bahawa, selain kesihatan mental dan fizikal, kesihatan dan amalan penjagaan gigi juga sebenarnya perlu diberi perhatian.
Ia sangat penting bagi memberi kita keyakinan dan senyuman yang mampu mencairkan hati individu yang lain.

Persoalannya, adakah terdapat tip yang benar-benar berkesan untuk menjaga kesihatan oral?
Ikuti artikel ini untuk amalan penjagaan gigi dengan lebih lanjut.

Untuk mendapatkan lebih banyak info tentang Kesihatan Mulut, sila dapatkannya
di sini.

Tip amalan penjagaan gigi paling asas

Baru-baru ini menerusi satu sidang media yang bertempat di Kuala Lumpur. Pengurus jenama serantau syarikat pengeluar alat penjagaan kesihatan oral yang terkemuka di dunia, Jordan Asia Pacific Sdn. Bhd. Sandee Chai mengeluarkan kenyataan bahawa, rakyat Malaysia hanya menukar berus gigi mereka sekali dalam tempoh tujuh bulan dan hanya
memberus gigi
 sekali sehari sahaja!

Menurut beliau lagi, rakyat Malaysia perlu mengubah persepsi mereka terhadap amalan penjagaan gigi dan kesihatan oral dengan memberikan beberapa petua seperti menukar berus gigi setiap tiga bulan dan
memberus gigi 30 minit selepas waktu makan untuk mengelak pembentukan plak pada gigi.

Berikut merupakan tip kesihatan oral paling asas yang anda perlu tahu:

#1. Berus gigi sekurang-kurangnya dua kali sehari
–  Waktu yang paling sesuai untuk memberus gigi anda adalah setiap kali selepas waktu makan.

#2. Gunakan ubat gigi berfluorida
 – Fluorida dapat membantu menguatkan
enamel gigi lalu mengurangkan risiko ia reput.

#3. Berus gigi dengan teliti
 – Ambil masa sekurang-kurangnya dua ke tiga minit untuk memberus gigi.

#4. Flos gigi setiap hari
– Flos gigi anda dengan perlahan dan lembut untuk membuang kotoran yang terlekat di celah gigi.

#5. Kurangkan minuman berasid seperti minuman ringan, kordial dan jus
 – Ia akan melemahkan material dan menguraikan mineral pada enamel gigi lalu menyebabkan kaviti.

#6. Kurangkan makanan bergula
 – Bakteria yang terdapat pada plak-plak di gigi akan menukarkan gula menjadi asid.

#7. Lindungi gigi daripada kecederaan
 –
Ketika bersukan atau melakukan aktiviti lasak,
 pakai alat perlindungan seperti alat pelindung gigi atau helmet.

#8. Cuba selamatkan gigi yang tercabut
– Caranya, letak semula gigi yang tercabut pada tempat asalnya sementara anda mencari rawatan pakar. Jika tidak mampu, simpan gigi tersebut di dalam bekas atau plastik berisi susu dan segera berjumpa doktor gigi.

#9. Elakkan menggunakan gigi untuk mengunyah benda lain selain makanan
 – Jangan guna gigi untuk memecahkan kacang, membuka tudung botol atau untuk koyak plastik kerana ia
berisiko merosakkan gigi.

#10. Pilih produk oral dengan sebaiknya
 – Pilih produk yang sesuai agar anda sentiasa bermotivasi untuk mengekalkan penjagaan kesihatan oral.

Dalam pada itu, berus gigi merupakan alat yang sangat penting dalam penjagaan kesihatan oral selain ubat gigi, flos gigi dan
ubat kumur.

Baca juga:

Gusar Dengan Bau Mulut Sendiri? Ini 8 Cara Terbaik Memberus Gigi Untuk Mulut Yang Sihat!

Ini 7 Tip Jaga Berus Gigi, Salah Satunya Kena Rendam Dalam Cecair Pengkumur Mulut!

Berikut merupakan perkara yang anda perlu buat dan harus dielakkan dalam perihal penjagaan berus gigi.

Amalan penjagaan gigi yang perlu dibuat:

Ganti berus gigi anda setiap 3 ke 4 bulan sekali. Ia juga boleh digantikan dengan lebih cepat sekiranya bulu berus tersebut mula rosak.

Bilas berus gigi anda dengan air selepas memberus gigi dan biarkannya kering. Ini dapat
membunuh bakteria yang tumbuh
 apabila terdedah kepada udara.

Simpan berus gigi anda secara menegak agar ia dapat mengalirkan air ke bawah lalu mengering lebih cepat.

Biarkan berus gigi anda kering sepenuhnya terlebih dahulu sebelum menyimpannya.

Kesihatan oral yang harus dielak:

Jangan sesekali berkongsi berus gigi kerana ia boleh menyebarkan kuman dan bakteria yang mampu menyebabkan
gigi reput.

Jangan letakkan berus gigi dalam bekas kecil untuk tempoh yang lama. Ini kerana kelembapan merupakan faktor pertumbuhan bakteria.

Jangan simpan berus gigi anda berdekatan dengan tandas. Kuman boleh tersebar apabila jamban dipam lalu meningkatkan risiko ia tumbuh pada berus gigi.

Kesimpulannya, kesihatan gigi sebenarnya sangat berkait rapat dengan
kebersihan dan kecantikan gigi.
 Dengan mengamalkan tip-tip di atas, senyuman anda pasti akan lebih menarik selepas ini.


Ujian Saringan Wanita, Penting Ke? Apakah Tanda & Gejala Yang Memerlukan Pemeriksaan?

Menjaga kesihatan bukanlah perkara sukar untuk dilakukan, namun ia memerlukan sedikit usaha dan keazaman. Selain mengamalkan gaya hidup dan diet sihat, ujian kesihatan wanita juga perlu dilakukan secara berkala!

Kalian mungkin sering meluangkan masa dan tenaga untuk menjalani gaya hidup sihat seperti bersenam, menguruskan tekanan diri, dan memilih makanan yang berkhasiat.

Pun begitu, menjalani
pemeriksaan kesihatan secara rutin
 juga perlu diutamakan agar sebarang kelainan dapat dikesan lebih awal!

Keperluan ujian kesihatan wanita pula sering kali berubah seiring dengan pertambahan usia.

Walaupun kedengaran agak renyah, melakukan ujian saringan dan pemeriksaan kesihatan secara berkala dapat menyelamatkan nyawa anda!

Untuk mendapatkan lebih banyak info tentang Kesihatan Wanita, sila dapatkan
di sini
.

Ujian saringan

Anda pasti biasa mendengar pepatah yang mengatakan, mencegah lebih baik daripada mengubati bukan?

Mendapatkan pemeriksaan kesihatan lebih awal dapat bantu mengenal pasti sebarang penyakit kronik seperti kanser, kencing manis dan osteoporosis.

Tambah lagi, ujian kesihatan wanita berupaya mengesan penyakit bahkan sebelum anda mula mengalami sebarang simptom.

Jenis pemeriksaan yang diperlukan pula akan bergantung pada usia, sejarah keluarga, sejarah kesihatan anda sendiri, dan faktor risiko lain.

Tanda & gejala

#1 Panas badan (
hot flashes
)

Hot flashes
 adalah sensasi panas badan yang dirasai secara tiba-tiba di sekitar bahagian atas tubuh seperti di muka, leher dan dada.

Kulit mungkin akan memerah, dan
hot flashes
 juga membuatkan anda berpeluh.

Berpeluh malam (
night sweats
) juga adalah panas badan yang berlaku pada waktu malam, dan berupaya mengganggu tidur anda.

Walaupun kondisi perubatan lain turut boleh memicunya,
hot flashes biasanya diakibatkan oleh menopaus.

Selain merasai kepanasan di bahagian atas badan dan pada waktu malam, penghidap juga mungkin alami:

Degupan jantung yang cepat

Sejuk menggigil akibat kehilangan haba badan

Berasa cemas

#2 Kemurungan

Depresi, kondisi mental yang mampu mempengaruhi setiap aspek kehidupan wanita, termasuk kesihatan fizikal, kehidupan sosial, hubungan, kerjaya, dan harga diri.

Ia juga dirumitkan lagi oleh faktor-faktor seperti hormon reproduktif, tekanan sosial, dan tindak balas unik wanita terhadap tekanan.

Walau bagaimanapun, ketahuilah bahawa anda tidak keseorangan! Wanita juga punyai
risiko 2 kali lebih besar berbanding lelaki untuk menderita kemurungan.

Antara gejala depresi yang boleh dikenal pasti, merangkumi:

Perasaan tidak berdaya dan putus asa

Tidak lagi suka lakukan perkara yang diminati seperti hobi

Perubahan selera makan, hingga berlakunya penurunan atau kenaikan berat badan yang ketara

Perubahan pada corak tidur

Rasa marah, cemas, atau gelisah

Selalu berasa letih, lesu, dan kehabisan tenaga

Sukar menumpukan perhatian, membuat keputusan, atau mengingati sesuatu

Sering alami kesakitan; sakit kepala,
kekejangan, sakit payudara, atau kekembungan

Punyai pemikiran untuk membunuh diri

#3 Haid tidak teratur

Tempoh masa yang normal bagi kitaran haid wanita adalah selama 28 hari, tetapi ia juga berbeza buat setiap individu.

Haid tidak teratur berlaku apabila kitaran anda
berlangsung lebih dari 35 hari, atau alami durasi yang berbeza-beza.

Contoh masalah haid yang lain turut merangkumi:

Tidak datang haid selama 3 kali atau lebih secara berturut-turut

Aliran haid yang lebih berat atau lebih ringan berbanding biasa

Haid yang berlangsung lebih dari 7 hari

Haid dengan rasa sakit, kekejangan, loya atau muntah

Pendarahan atau tompokan yang berlaku antara haid, selepas menopaus atau hubungan seks

Haid yang tidak teratur, juga disebut sebagai
oligomenorea
, juga boleh dipicu oleh pengambilan kontrasepsi, faktor ketidakseimbangan hormon, perubahan hormon sekitar waktu menopaus, dan aktiviti senaman berlebihan.

#4 Insomnia

Insomnia merupakan salah satu gangguan tidur yang sering dilaporkan.

Satu perempat wanita mengalami beberapa gejala insomnia, seperti kesukaran tidur, masalah untuk kekal lelap, atau kedua-duanya.

Tambahan itu, kira-kira 1 dari 7 orang dewasa mengalami insomnia yang kronik (berjangka panjang).

Insomnia kronik berupaya mempengaruhi kemampuan anda melakukan tugas harian seperti bekerja, pergi ke sekolah, atau menjaga diri sendiri.

Insomnia juga lebih kerap menimpa golongan wanita, terutamanya yang lebih tua, berbanding kaum lelaki.

#5 Perubahan mood

Perubahan mood, istilah ini boleh merujuk kepada perubahan mood harian, sama ada yang kecil atau signifikan seperti yang dilihat dengan gangguan mood;
major depression
 atau
bipolar depression.

Perubahan mood turut berlaku dalam kalangan
wanita yang menderita sindrom pramenstruasi (PMS)
 atau
premenstrual dysphoric disorder.

Selain itu, dalam fasa peralihan menopaus, khususnya pada waktu permulaan menopaus (perimenopause), perubahan mood turut dikaitkan pada sesetengah wanita.

Tidak terhenti di situ, ia juga dapat dilihat dengan kondisi lain termasuklah
schizophrenia, attention deficit hyperactivity disorder,
dementia, dan tiroid.

#6 Kenaikan berat badan

Apabila pengambilan kalori bertambah atau aktiviti senaman dikurangkan, kenaikan berat badan pastinya tidak mustahil untuk berlaku, kan?

Tetapi bagaimana pula jika anda masih mengekalkan rutin senaman dan diet yang sama, namun berat badan masih naik?

Perlu anda tahu, selain faktor pemakanan atau senaman, kenaikan berat badan juga boleh disebabkan:

Tidak cukup tidur

Stres

Hipotiroidisme

Sindrom
Cushing

Pengambilan ubat antidepresi

Pengambilan steroid

Pengambilan ubat-ubatan yang akibatkan pertambahan berat

Sindrom ovari polisistik (PCOS)

Pemeriksaan & ujian kesihatan wanita

Antara jenis ujian pemeriksaan yang perlu dijalani (mengikut keperluan dan pengesyoran doktor) oleh kaum Hawa secara berkala meliputi:

Pemeriksaan faraj,
 dijalankan untuk memeriksa sebarang kelainan atau pertumbuhan abnormal di dalam faraj.

Pap smear,
 juga dikenali sebagai ujian Pap, adalah prosedur untuk menguji kehadiran kanser serviks. Pap smear melibatkan pengambilan dan pengujian sel dari serviks wanita.

Ultrabunyi
transvaginal
,
 juga dikenali sebagai ultrabunyi endovaginal merupakan
sejenis ultrabunyi pelvis yang digunakan oleh doktor untuk memeriksa organ pembiakan wanita.
 Organ ini merangkumi rahim, ovari, tiub fallopio, serviks, dan faraj.

Jumpa doktor

Secara umumnya, para wanita harus menjalani ujian kesihatan setiap tahun, bermula pada usia 21 tahun.

Ya, kalian mungkin berasa sihat dan tidak merasakan keperluan untuk melakukannya. Pun begitu, bukankah mencegah itu lebih baik daripada merawat?


7 Cara Paling Senang Nak Kawal Gula Darah Diabetes, Antaranya Ambil 2 Makanan Ini!

Kunci utama kawalan diabetes bagi pesakit kencing manis adalah dengan mengamalkan cara turunkan gula dalam darah. Ia bukan sahaja boleh mengawal paras gula darah, tetapi juga mengelakkan komplikasi penyakit lain yang berisiko berlaku. Ini 7 cara turun kencing manis paling mudah yang boleh anda lakukan.

Untuk mendapatkan lebih banyak info berkenaan Kencing Manis, anda boleh klik
di sini
.

Mengapa pesakit diabetes perlu kawal bacaan gula?

Memandangkan penyakit
kencing manis
 tidak mempunyai ubat atau penawar, maka kawalan penyakit ini amatlah penting.

Ini kerana, bacaan gula darah yang mencanak naik sepanjang masa tanpa kawalan boleh merisikokan tubuh dan nyawa anda.

Bacaan
gula darah
 yang tidak terkawal bukan sahaja boleh menyebabkan komplikasi lain, tetapi juga memberikan risiko kehilangan anggota badan dan juga mengancam nyawa.

Oleh sebab itu, mereka yang
menghidap diabetes
 perlu memantau dan menjaga
bacaan gula darah
 mereka setiap masa sepanjang hari.

7 cara turun kencing manis paling mudah

Jika anda atau mana-mana ahli keluarga ada menghidap diabetes, anda boleh ikuti 7 cara turunkan gula dalam darah yang sangat mudah ini.

Ia boleh dilakukan pada bila-bila masa dan di mana jua.

#1. Makan banyak makanan berserat

Serat dalam makanan boleh memperlahankan proses pencernaan makanan dan penyerapan gula dalam darah.

Oleh itu, pengambilan serat yang banyak boleh mengawal bacaan gula darah daripada terus mencanak naik.

Antara jenis makanan yang tinggi
kandungan serat
 ialah seperti sayur-sayuran, buah-buahan, bijirin penuh dan juga kekacang.

#2. Kawal bahagian makanan setiap hari

Penghidap diabetes tidak boleh mengambil saiz atau jumlah makanan sesuka hati.

 Sebaliknya, mereka perlu memerhatikan setiap pengambilan makanan
agar kalori
 dan berat badan boleh dikawal sepanjang masa.

Saiz makanan perlu dihadkan untuk mengelakkan peningkatan mendadak bacaan gula darah.

Antara cara turun kencing manis yang boleh diamalkan adalah dengan menggunakan pinggan kecil, membaca label makanan sebelum membeli dan makan secara perlahan-lahan.

#3. Makan makanan yang kaya kromium dan magnesium

Kromium terlibat dalam proses metabolisme karbohidrat dan juga lemak. Ia mungkin meningkatkan tindakan insulin, sekali gus membantu pengawalan gula darah.

Magnesium pula telah terbukti memberikan kesan positif kepada paras
gula darah
.

Malah, diet yang kaya magnesium telah dikaitkan dengan pengurangan risiko diabetes dengan ketara.

Antara jenis makanan yang kaya dengan kandungan kromium dan magnesium ialah kekacang, sayur-sayuran, daging, bijirin penuh, buah-buahan, ikan tuna, coklat gelap, pisang dan juga avokado.

#4. Cara turun kencing manis: Bersenam

Bersenam dengan kerap bukan sahaja boleh membantu mengekalkan berat badan ideal, tetapi juga boleh meningkatkan
sensitiviti insulin
.

 Sekiranya sensitiviti insulin meningkat, maka ia boleh memproses gula dalam darah dengan lebih baik dan berkesan.

 Selain itu juga, senaman membantu otot anda untuk menggunakan gula darah sebagai sumber tenaga dan kontraksi otot.

Antara senaman yang sesuai untuk pesakit diabetes ialah seperti berjalan laju, angkat berat, menari, berbasikal, berlari, berenang dan juga mendaki gunung.

#5. Banyakkan minum air

Minum air yang mencukupi setiap hari boleh membantu anda mengekalkan paras gula darah dalam julat yang sihat.

Selain
mencegah dehidrasi
, ia juga boleh membantu buah pinggang untuk menyingkirkan sebarang gula berlebihan melalui air kencing.

Satu kajian pemerhatian menunjukkan bahawa, mereka yang minum lebih banyak air mempunyai risiko yang lebih rendah untuk mendapat paras gula darah tinggi.

Minum air merupakan antara cara turun kencing manis paling mudah untuk diamalkan.

#6. Ambil makanan yang rendah indeks glisemik (GI)

Indeks glisemik (GI) mengukur seberapa cepat karbohidrat terurai sewaktu proses penghadaman dan seberapa pantas badan anda menyerapnya.

Ini secara langsung akan mempengaruhi kadar penyerapan gula darah anda.

 Nilai GI
 terbahagi kepada kumpulan rendah, sederhana dan tinggi, dengan ditentukan pada skala 0 hingga 100.

Makanan yang rendah nilai GI mempunyai skala 55 atau kurang.

Antara jenis makanan dengan nilai GI rendah ialah seperti oat, kekacang, barli dan juga bijirin penuh.

#7. Cara turun kencing manis: Makan makanan tinggi probiotik

Probiotik merupakan sejenis bakteria baik yang memberikan pelbagai manfaat kesihatan. Ini termasuklah memperbaiki pengawalan
gula darah
.

Kajian juga telah menunjukkan, terdapat perubahan yang ketara pada paras gula darah mereka yang mengambil makanan probiotik dalam masa 8 minggu.

 Antara makanan yang kaya dengan probiotik ialah seperti tempe, yogurt dan juga kimchi.

Kesimpulan

Amalkan perkara-perkara yang disebutkan ini dengan kerap agar bacaan
gula darah
 anda sentiasa terkawal. Selamat mencuba!


Jika Anak Autisme Sering Dibuli Adik-Beradik, Ini Tindakan Yang Perlu Ibu Ayah Buat!

Gejala buli boleh berlaku kepada sesiapa dan di mana-mana sahaja kerana ia merupakan satu masalah sosial yang sukar untuk dibendung.

Lebih mengejutkan, ia juga biasa terjadi dalam kalangan institusi kekeluargaan terutamanya buat mereka yang bergelar adik-beradik.

Lebih membimbangkan lagi, isu buli juga boleh berlaku pada golongan istimewa termasuklah kanak-kanak yang menghidapi austime.

Persoalannya, apa yang ibu bapa kena buat jika ada adik-beradik yang membuli golongan istimewa ini?

Bersempena Hari Kesedaran Autisme Sedunia yang jatuh pada tanggal 2 April tahun ini, kami bawakan topik menarik ini untuk anda.  Jom ikuti artikel dengan lebih lanjut!

Untuk mendapatkan lebih banyak info tentang Keibubapaan, sila dapatkannya
di sini.

Kanak-kanak autisme cenderung untuk dibuli?

Tiada siapa yang diminta untuk dilahirkan di dunia ini dengan tidak sempurna sifat tidak kira dari aspek fizikal mahupun mental.

Namun ketentuan itu tidak dapat dielakkan dan mereka yang istimewa ini perlulah dijaga, disayang dan dipelihara dengan baik.

Pun begitu, keadaan dilihat sebaliknya kerana ada kajian terbaharu yang mengatakan kanak-kanak autisme cenderung untuk dibuli.

Menurut kajian bersama University of York, Manchester Metropolitan University dan University of Warwick, didapati bahawa gejala buli dalam kalangan kanak-kanak autisme adalah tinggi.

Tanpa mengira individu dan lokasi sama ada di sekolah ataupun di rumah sendiri, golongan istimewa ini cenderung untuk dibuli oleh teman sesusia dan juga adik-beradik mereka.

“
Kanak-kanak autisme akan menghadapi kesukaran untuk berinteraksi, berkomunikasi dan bersosial
 bersama orang lain, dan ini adalah sebab mereka cenderung menjadi mangsa buli”, jelas Dr Umar Toseev.

Selain daripada kesedaran masyarakat, ahli keluarga termasuklah adik-beradik dan ibu bapa perlu memberi lebih perhatian tentang masalah ini.

Apa ibu bapa kena buat tentang gejala buli ini?

Sekiranya anak istimewa anda itu dibuli di sekolah, kalian sebagai ibu bapa perlu segera menghubungi pihak sekolah untuk memaklumkan masalah buli tersebut.

Namun jika ia berlaku di rumah dan pembuli itu pula merupakan adik-beradik mereka sendiri, ibu bapa perlu memainkan peranan yang sangat penting.

Perkara paling penting untuk dilakukan adalah dengan mengajar anak-anak yang lain tentang
keburukan gejala buli dan kesannya terhadap mangsa serta pemangsa
.

Katakan pada mereka bahawa golongan istimewa ini perlu dilindungi dan dicintai seadanya untuk mewujudkan suasana yang aman dan harmoni.

Jangan pula kalian terlalu menghukum kerana ia hanya akan menyemai perasaan dendam dalam hati si pembuli lantas memburukkan lagi keadaan.

Sebaliknya, cuba gunakan kaedah yang lebih lembut dan tegas dalam masa yang sama agar gejala buli di rumah dapat dibendung dengan segera.

Waspada gejala buli dalam kalangan adik-beradik!

Biarpun anak anda menghidap sebarang masalah kesihatan seperti autisme dan lain-lain, isu buli dalam kalangan adik-beradik tidak boleh dibiarkan.

Baca juga:

Dalam usaha untuk mengelaknya daripada berlaku dan berulang
, ibu bapa perlu bertindak seperti yang disarankan di bawah ini:

#1. Beri perhatian yang sama rata

Salah satu daripada punca utama anak anda membuli adik-beradiknya adalah untuk mendapatkan perhatian ibu bapa meskipun dengan cara yang negatif.

Oleh itu, rancang masa anda untuk memberi perhatian secara sama rata kepada anak-anak anda bagi memastikan setiap mereka tidak berasa terpinggir.

#2. Menyelesaikan konflik mereka

Jika anak-anak anda masih tidak berpuas hati sesama sendiri dan mula menunjukkan petanda untuk membuli, ini adalah masa untuk anda masuk campur.

Pun begitu,
jangan sesekali memenangkan atau menyalahkan sesiapa ya
?

Sebaiknya, dengar penjelasan dan pengakuan daripada kedua-dua pihak dan kemudian berikan jalan penyelesaian terbaik kepada masalah mereka.

#3.
 Menyayangi anak dengan cara unik

Kebiasaannya, ibu bapa akan mengekspresikan perasaan sayang kepada anak-anak dengan cara yang sama namun ia mungkin tidak memberikan kesan.

Kanak-kanak selalu beranggapan bahawa disayangi dengan cara yang sama antara mereka dan adik-beradik bermaksud rasa sayang itu telah dibahagikan.

Apa yang anda boleh lakukan untuk mengatasi masalah ini adalah menyayangi setiap anak dengan cara yang unik
terutamanya buat mereka yang bergelar golongan istimewa
.

#4. Minta panduan daripada golongan pakar

Tidak dinafikan bahawa memang agak sukar untuk menjaga golongan istimewa lebih-lebih lagi jika mereka mengalami masalah buli di rumah.

Mungkin juga agak sukar untuk menasihati anak-anak yang lain untuk segera menghentikan perbuatan itu kerana mereka juga masih lagi kecil.

Jadi, sila dapatkan panduan daripada golongan pakar tentang cara yang betul untuk menjaga dan membendung gejala buli dalam kalangan adik-beradik dan kanak-kanak autisme.